*Úrad Bratislavského samosprávneho kraja*

*Číslo: 8 / 2014*

*Zápisnica*

*z VIII. pracovného zasadnutia Zastupiteľstva*

*Bratislavského samosprávneho kraja,*

*ktoré sa uskutočnilo 12. decembra 2014*

*v rokovacej sále*

*Úradu Bratislavského samosprávneho kraja*

*v Bratislave*

*Zápisnicu vyhotovila: Mgr. Jana Vaculová*

*Poznámky zapisovateľky:*

1. *K záznamu vystúpení nebola vyžiadaná autorizácia.*
2. *Zápisnica neprešla jazykovou korektúrou.*

*© Úrad Bratislavského samosprávneho kraja*

*Ing. Pavol Frešo, predseda BSK*

*Vážené dámy, vážení páni. Tak, ako je u nás na zastupiteľstve zvykom, otváram ôsme zasadnutie Zastupiteľstva Bratislavského samosprávneho kraja a začíname štátnou hymnou Slovenskej Republiky.*

*Štátna hymna.*

*Ing. Pavol Frešo, predseda BSK*

*Vďaka veľmi pekne, takže najprv úvodné záležitosti k počtom. Máme prítomných podľa prezenčnej listiny tridsaťosem poslankýň, poslancov; zatiaľ máme ospravedlnených: pán poslanec Kusý má úvodné zastupiteľstvo zrovna dnes, pán poslanec Fitz, pán poslanec Šebej hlasuje v parlamente, príde neskôr. Konštatujem, že zo štyridsaťštyri poslankýň, poslancov je tridsaťosem jasná nadpolovičná väčšina, sme uznášaniaschopní v zmysle zákona o samosprávnych krajoch. Samozrejme, nech sa páči, vo vestibule vám predstavujeme našu školu Záhradnícku Gustáva Čejku a samozrejme Strednú odbornú školu obchodu služieb Samuela Jurkoviča. Veľmi pekne poprosím, idú vianočné sviatky, zastaviť sa, podporiť našich študentov, je to pre nich aj symbolické, ale koniec koncov je to aj to, o čom hovoríme vždy keď sa tu rozprávame o školstve, že odborné školstvo naše treba propagovať a nech sa páči, pozrite si ich úroveň. Myslím si, že je úplne jasne vysoká. Vážené pani poslankyne, vážení páni poslanci, dovoľte mi, aby som sa na úvod vrátil k výsledkom komunálnych volieb, ktoré sa konali pätnásteho novembra, zablahoželal tak novozvolenému primátorovi hlavného mesta – Ivovi Nesrovnalovi. Ivo, blahoželáme! Áno, počúvam tu výkriky „Dáme to!“, tak teda dajme to samozrejme, nech sa páči, ale staronovému matadorovi Oliverovi Solgovi, takisto impozantný výsledok. Oliver, gratulujem! A keď hovorievame občas niektorí vo svojich iných príhovoroch o výmene generácií, tak tu máme jednu vymenenú generáciu úplne jasným a drvivým spôsobom: Roman Maroš, Stupava. Nech sa páči, gratulujem pán poslanec!*

*mesta Bratislava. Pani poslankyňa Ferenčáková, to znamená mestská poslankyňa Bratislava. Pán poslanec Káčer. Takisto v meste nás bude zastupovať, v Bratislave. A mestská časť Dúbravka. A pani poslankyňa Pätoprstá. Hlavné mesto Bratislava a Mestská časť Petržalka. A ja teraz , keď už do toho pozriem, keď už mi to pípa, ja už to prejdem len telegraficky, v mestských častiach, pán poslanec Berta, pán poslanec Bendík, Karlova Ves, nech sa páči. Mestská časť Nové Mesto, pán poslanec Galamboš, mestská časť Petržalka Pán poslanec Karman, Atilla Horváth a pán poslanec Sloboda, Mestská časť Ružinov. Gratulujem. Pani poslankyňa Schwartzová, Mestská časť Vrakuňa a v .....ale nemohol som zabudnúť Ágostona, pán poslanec Ágoston, Nové Mesto jasné. Malacky pán poslanec Haramia a pán poslanec Macejka. A ešte dve mená, Reno Bílik v Pezinku. Gratulujem. A pani podžupanka Németh v Senci. Gratulujem.*

*No, skôr ako prídeme k prípadným reklamáciám , však aj na meste sa stalo, jedno meno sa zabudlo, tak chcem ešte dať, naozaj aj poprosiť veľmi pekne, krátke príhovory pánov primátorov, ktorých máme v zastupiteľstve, lebo my tu 5 rokov vyznávame filozofiu prepojenia so samosprávou a potom za starostky, starostov sme si dovolili losovaním pána poslanca Červienku. Podľa najväčšieho, Ivo, máš slovo.*

*JUDr . Ivo Nesrovnal, poslanec BSK*

*Milí priatelia, kolegovia, ráno, v takejto ctenej, vzácnej a úspešnej spoločnosti je mi cťou povedať v piatok ráno pár slov. V  prvom rade mi dovoľte poďakovať sa za podporu, ktorú som od Vás cítil behom tohto ťažkého roku, ktorý máme za sebou. Pamätám si, keď sme tu stáli takto a rozprávali myslím v marci alebo v apríli, keď som povedal, že nechcem byť vicežupanom, pretože mám pred sebou inú úlohu, dôležitejšiu, pamätám si tie slová podpory a ďakujem Vám za to, podarilo sa to, je to aj Vaša zásluha. Chcel by som, takisto ďakujem za prejavené gratulácie a blahopriania k tomuto, k tomuto úspechu. Chcel by som vo svojej práci nadviazať na ten pozitívny vzťah, ktorý má župa a mesto. Bol som tu 4 roky vicežupanom, poznám tie mechanizmy, poznám ľudí, poznám ako rozmýšľate a vážim si túto znalosť, túto výhodu a veľmi rád by som ju využil v prospech Mesta Bratislavy, pretože, práce, ktorá pred nami je, je veľké množstvo. Veľmi rád znovu opakujem aj to čo hovorí pán predseda, že dňom volieb pre mňa prestali platiť stranícke tričká a jediné kritérium, ktoré pred nami máme je snaha pomôcť, ale nielen snaha, ale aj výsledky pomôcť Bratislavčanom a Bratislave. Na Meste sa vytvoril zo 40 percent alebo zo 60 percent, pardón opačne zo 40% nový zastupiteľský zbor, máme tam dosť nových poslancov a snaha vyzliecť tie tričká a nedržať sa toho, sa dá dokumentovať aj názvami poslaneckých klubov. Pretože kluby sa volajú: pre Bratislavu, pre lepšiu Bratislavu, Bratislavský klub, taký klub, taký klub. Málokto si dá do názvu klubu politickú stranu, jedine teda Most- Híd sa priznáva k tomu čo je, ja to považujem za správne samozrejme, pretože aspoň všetci vedia s kým máme tú česť, s kým máme dočinenia, s hodnotovo vyzrelými ľuďmi. Ak hovorím o spolupráci napadajú ma samozrejme oblasti, kde budeme musieť veľmi intenzívne robiť, to je doprava, tých 150 tisíc ľudí, ktorých denne prichádza do Bratislavy stojí tam na Svornosti, na D1-čke respektíve na Račianskej sa nedá vyriešiť inak ako spoluprácou župy a dopravy, zapojením železnice a regionálnej železnice, mestskej železnice do prepravy ľudí, návratu k projektu filiálka, ktorý je možný, o tom už som získal informácie z prostredia ministerstva dopravy. V akej podobe to nevieme ale možný je. Takisto sa to týka integrovanej dopravy, kde musíme zaviesť skutočnú integrovanú dopravu, pretože to nie je iba to, že máme iba jeden lístok, ale tam musíme vyriešiť tie súbehy, pretože to je podstata integrovanej dopravy. S dopravou súvisí aj tá ekologická, príjemná a to je podstata integrovanej dopravy. S dopravou súvisí aj tá ekologická, príjemná a to je cyklodoprava. Župe sa za posledných 5 rokov podarilo postaviť veľmi veľa cyklotrás, spomínam teraz iba tú Juravu nakoniec, ale stojí pred nami veľký a zásadný problém a to je cyklotrasa do Devína a vyriešiť ostrov Sihoť. S kvalitou života a životného prostredia súvisia aj bratislavské Malokarpatské vinohrady, tu tiež musíme spolu spolupracovať, aby sa nám podaril zachrániť tento klenot, ktorý máme. Musíme robiť na cestovnom ruchu, pretože Bratislava, neviem či ste videli tie čísla pred troma týždňami Slovensko je posledné, alebo predposledné z Európskych krajín v príjmoch z cestovného ruchu, to je ostuda, ktorú musíme zvrátiť, pretože predsa len máme atraktívny región, atraktívne mesto a úloha nás na meste bude v tom, dostať turistov do Pezinku, do Malaciek , do Senca. A tam aby zostali a míňali peniaze. A keď hovorím o peniazoch, tak samozrejme musíme sa spolubrániť, snahám, rôznym politickým snahám meniť systém financovania samosprávy, poza chrbát samosprávy a nie v dohode, je to na škodu veci, je to na škodu samosprávnych krajov, a môže to zle dopadnúť aj pre mesto. Ja som preto, na tom predposlednom Mestskom zastupiteľstve podporil iniciatívu župy, aby sme protestovali proti tej plánovanej zmene dane z príjmu motorových vozidiel, ktorá sa bohužiaľ takto prijala, ale budeme musieť čeliť aj ďalším, a budeme čeliť tomu bok po boku. A keď hovorím o peniazoch, tak chcem sa vrátiť ešte k dnešnému rozpočtu a poprosiť Vás o jeho podporu, pretože aj ten, je to jeden z nástrojov ochrany Bratislavského samosprávneho kraja, pred nepriaznivými dopadmi takýchto podobných snáh. Nebudem už hovoriť dlhšie, nechcem Vás zdržovať, teším sa na ďalšie prejavy, ale teším sa na spoluprácu s milými ľuďmi, ktorých poznám a ktorých si vážim. Pekný deň prajem.*

*Ing. Pavol Frešo, predseda BSK*

*Pán poslanec Ágoston, reklamácia k úvodnému zoznamu.*

*Peter Ágoston, poslanec BSK*

*Budem veľkorysý. Ďakujem pekne za slovo. Ja sa chcem len ospravedlniť , že za chvíľu budem musieť aj s pánom Galambošom odísť, vzhľadom na to, že pán poslanec zvolal ustanovujúce zastupko na dnes.*

*Ing. Pavol Frešo, predseda BSK*

*Ďakujem veľmi pekne. Poprosím Oliver Solga, primátor Pezinka, štvrté volebné obdobie, bol som na inaugurácii, aj koniec koncov Iva Nesrovnala aj Olivera, tak nám sprostredkuj, čo nového v Pezinku, aká je atmosféra a hlavne ako budeme spolupracovať ďalšie roky.*

*Mgr. Oliver Solga, poslanec BSK*

*Ďakujem pekne. Vážené dámy, vážený páni v prvom rade Vám ďakujem a blahoželám mojim kolegom a kolegyniam, ktoré boli zvolené do týchto dôležitých funkcií. Ďakujem pánovi predsedovi, že sa zúčastnil nášho slávnostného zasadnutia. Ja si myslím, budem na tom štyri roky, ďalšie štyri roky na tom pracovať, že Pezinok, Malacky ale aj Senec sú súčasťou, pevnou súčasťou bratislavského kraja, preto sa tešíme na spoluprácu s naším priateľom pánom primátorom Ivom Nesrovnalom. Ja som mu povedal už pred voľbami, že s takým bilboardom, sa ani nedá prehrať, na ktorom bol so svojou dcérou a bolo tam napísané, že je jediná , ktorá môže so mnou manipulovať, takže to je krásne a dúfam, že to tak aj zostane aj v ostatných prípadoch. Ja som trošku iný postup zvolil, celoživotný nestraník, kandidoval za pravicovú koalíciu. Nesmierne si vážim tú podporu a i vzhľadom k 25.emu výročiu novembra, Nežnej revolúcie som považoval za dôležité kandidovať za pravicovú koalíciu, ako za jedinú nositeľku ideálov novembra 89. To dôležité, že chceme byť súčasťou, ja osobne sa chcem viacej venovať aj regiónu. Pevne verím , že v okrese Pezinok teraz po zvolení nových primátorov, dvoch nových primátorov, ale aj starostov bude veľmi dobrá spolupráca, a že ten región a okres Pezinok v súčinnosti s bratislavským krajom potiahneme dopredu. Ďakujem pekne, želám Vám veľa zdravia, príjemné vianočné sviatky a teším sa na spoluprácu na budúci rok, Ďakujem.*

*Ing. Pavol Frešo, predseda BSK*

*Ďakujem veľmi pekne. Nech sa páči, pán primátor Stupavy, Roman Maroš.*

*Ing. Roman Maroš, poslanec BSK*

*Dobrý deň Vám želám, vážené dámy, vážení páni. Je mi naozaj veľmi, je mi veľkou cťou, že sa Vám môžem z tohto miesta prihovoriť ako budúci primátor mesta Stupava. Tak ako pre mňa, tak určite aj pre mnohých novozvolených poslancov mestského zastupiteľstva v Stupave zložením sľubu čaká nová verejná funkcia. Obyvatelia nášho mesta nám dali dôveru a príležitosť, aby sme nasledujúce 4 roky realizovali svoje predstavy o kvalitnejšom a efektívnejšom riadení nášho mesta. Dostali sme šancu, aby sme svojou prácou zvýšili dôveryhodnosť poslaneckého zboru a skvalitnili tak prácu mestského úradu, mestských organizácií a fungovanie celého nášho mesta. Na splnenie tohto neľahkého cieľa nám želám všetkým dostatok porozumenia, veľa síl a invencie. Ďakujem veľmi pekne za pozornosť.*

*Ing. Pavol Frešo , predseda BSK*

*Ďakujem veľmi pekne, nech sa páči, za všetkých starostov, aby sme proste mohli aj pracovne rokovať, pán starosta Bernolákova, Richard Červienka.*

*Mgr. Richard Červienka, poslanec BSK*

*Vážený pán predseda, pani podpredsedníčky, páni podpredsedovia, vážený poslanecký zbor, vážení prítomní, dámy a páni, všetkým Vám prajem príjemný dobrý deň. Je mi cťou, že tu môžem dnes pred Vami stáť v mene všetkých zvolených starostov mestských častí a obcí. Či už sme boli 15. novembra 2014 zvolení z radov občianskych aktivistov alebo z radov starostov, ktorí obhájili svoje posty je to jasný signál od občanov, ktorý si vážime. Je to jasný signál toho, že si všímali našu prácu, že ju ocenili a je to pre nás veľké zadosťučinenie. A veľmi pekne im všetkým za to ešte raz ďakujeme. Veľmi významná bude spolupráca obcí s Bratislavským samosprávnym krajom. Plynie nám programové obdobie do roku 2020, budeme riešiť rôzne výzvy, rôzne projekty, rôzne starosti bežného života, teším sa na túto spoluprácu. Pán predseda, rok som poslancom Bratislavského samosprávneho kraja a môžem smelo povedať, že zatiaľ som sa stretol len a len s profesionálnym prístupom všetkých zamestnancov. A je to Vaša vizitka, a teším sa na spoluprácu.*

*Ing. Pavol Frešo , predseda BSK*

*Ďakujem pekne. Ďakujem pekne iba pár slov na záver, to mi tu Betka Ožvaldová...*

*Mgr. Richard Červienka, poslanec BSK*

*Dovoľte, aby som z tohto miesta ešte pokračoval, dovoľte aby som z tohto miesta pogratuloval všetkým novozvoleným primátorom. Ak môžem byť osobnejší, dovolím si pogratulovať kolegovi Romanovi Marošovi, veľmi sa teším z jeho úspechu v Stupave, gratulujem Ti Roman, samozrejme gratulujem všetkým poslancom či mestských častí, miestnych, obecných zastupiteľstiev, teším sa na spoluprácu. Dovoľte mi popriať Vám na záver požehnané Vianočné sviatky, aby sme ich všetci* *prežili v pohode v kruhu svojich blízkych, rodín a nech je ten stôl štedrý, zaslúžime si to a pevne verím, že v roku 2015 takto v zdraví všetci budeme stretávať naďalej. Ďakujem Vám za pozornosť.*

*Ing. Pavol Frešo, predseda BSK*

*Pán starosta ďakujem, ospravedlňujem sa, že som Vám do toho vstúpil, ako tak, poviem pravdu, že nie často sa stretávame úplne s tým , že niekto aj chváli. Ja zasa vyznávam tú záležitosť, že proste povedzme to, čo je dobré, nielen keď sa to týka len nás, ale aj tých druhých. A ja Vám poviem pár iba viet čo je dobré. Dobré je, že 5 rokov, 5 rokov, a ja viem, že niektorí hovoria iné volebné obdobie je všetko iné, ale 5 rokov tu pravicová koalícia robí zásadné kroky. Dnes schvaľujeme rozpočet, mimochodom rozpočet, ktorý znova šetrí a dáva väčšie prostriedky na služby obyvateľom, dá sa to ukázať na každej jednej položke. Aby sme neboli takí, že to robilo len úrad. Alebo robil to niekto mimo, ja za to ďakujem ľuďom, ktorí to robia ale pri všetkom treba spomenúť, robili sme to tu my tu v zastupiteľstve. Ivo, Ty si bol podpísaný pod štyrmi rozpočtami tejto župy, pod každým šetrením. Za to sa netreba hanbiť. Ja nemám obavy o to jak sa na meste bude hospodáriť. Lebo tú kompetenciu sme tu aj s Tebou a vlastne aj my všetci, aj vtedy tí čo boli mestskí poslanci už ukázali. Čiže to nie je len o tom, čo my komu sľúbime, je to aj o tom, či sme alebo nie sme kompetentní. A tá naša história spoločná nás zaväzuje. A keď sme pri tých hodnotách, proste stranách, no to je síce možno niečo, čo sa mení v čase, ale tie základné hodnoty o tom, že za peniaze ľudí dodávame čo najkvalitnejšie služby, to zostáva. To, že sme demokraticky spravodliví a nebojím sa to povedať – normálni, to takisto zostáva bez ohľadu na to jak sa tie kluby nazvú a možno sa niekto aj pousmial pri všetkých tých bratislavských kluboch, ja tomu tiež rozumiem, ale úprimne povedané, povedzme si to otvorene konkrétne hlasovania, konkrétne kroky rozhodnú. A v tomto nielen hlavné mesto, ale aj každá jedna obec, každé jedno mesto v bratislavskej župe sa môže spoľahnúť na férový prístup, kým sme tu proste my ako vedenie, tak to tak bude to nie je sľub, to je proste pokračovanie holej reality. Keď budeme mať väčšiu súdržnosť, ok tieto voľby dali veľa kompetencie viacerým z nás. O to lepšie, o to rýchlejšie to môžeme ľuďom doručiť a to teda jednoducho aj spravíme. Takže ďakujem ešte raz pekne, gratulujem a prechádzame k pracovnému, aby sme teda tú prácu aj spravili. Na ktorú nás ľudia zvolili.*

*V zmysle článku 5 rokovacieho poriadku Zastupiteľstva Bratislavského samosprávneho kraja zastupiteľstvo volí troch overovateľov zápisnice. Návrhy sú : pán poslanec Juraj Lauko, pán poslanec Juraj Kadnár, pán poslanec Martin Macejka. Nejaké iné návrhy na overovateľov ? Pokiaľ nie sú, poprosím prezentujte sa a hlasujte o návrhu. Teraz.*

*Za bolo 37 poslancov, poslankýň z prítomných tridsiatich siedmych, takže páni poslanci Lauko, Kadnár, Macejka sú overovateľmi zápisnice.*

*A poprosím pani poslankyňa Zemanová – ďakujem pekne. Prikročíme k voľbe návrhovej komisie. Návrhy, ktoré som dostal je pán poslanec Demel, pán poslanec Maroš, pán poslanec Peter Mach. Sú aj iné návrhy ? Pokiaľ nie sú poprosím prezentujme sa a hlasujme o nich teraz.*

*Za bolo 36 poslancov, poslankýň, jeden nehlasoval z prítomných tridsiatich siedmych. Takže členmi návrhovej komisie : pán poslanec Demel, pán poslanec Maroš, pán poslanec Mach. Poprosím členov návrhovej komisie aby zaujali miesta za pracovným stolom návrhovej komisie a poprosím zoberte si samozrejme aj hlasovacie karty.*

*Prechádzame ku schváleniu programu rokovania Zastupiteľstva Bratislavského samosprávneho kraja v súlade so zákonom o samosprávnych krajoch. Počkáme. V súlade so zákonom o samosprávnych krajoch a rokovacím poriadkom Bratislavského samosprávneho kraja boli všetkým poslankyniam a poslancom zaslaný návrh programu rokovania. K bodu číslo štyri bol doplnený materiál, materiál ktorý máte dnes ráno rozdaný na stole, k bodu číslo štyri doplnený materiál, k bodu číslo šesť stanoviská hlavného kontrolóra, to je myslím to, čo Anka Zemanová avizovala, k bodu číslo 11 nový návrh uznesenia, k bodu číslo 13 upravený materiál, k bodu číslo 15 doplnená príloha. A na základe dohody s predsedami poslaneckých klubov, s predsedami komisií a príslušnými predkladateľmi sťahujeme, ale rozumej presúvame, na ďalšie zastupiteľstvo Návrh na predaj stavby – bod číslo osem – Návrh na predaj stavby súpisné číslo 3235 citované číslo 1948 katastrálny úrad Petržalka vedenej na liste vlastníctva 3302. Pýtam sa, má niekto nejaké návrhy k zmene programu rokovania ? Alebo doplnky ? Keďže nie poprosím prezentujme sa o, prezentujme sa a hlasujme o návrhu programu aj s tou zmenou, ktorú som prečítal. Teraz.*

*Za bolo 36 poslankýň, poslancov z prítomných tridsiatich šiestich, takže sme návrh programu schválili.*

*Prechádzame k bodu číslo 1 : Kontrola plnenia uznesení Zastupiteľstva Bratislavského samosprávneho kraja s termínom plnenia uznesení november, december 2014. Pred sebou máte príslušný materiál a pán riaditeľ nech sa páči máte slovo.*

*MUDr. Valerián Potičný, MPH, riaditeľ Úradu BSK*

*Vážené panie poslankyne, vážení páni poslanci, bod číslo jedna je informácia o plnení uznesení zastupiteľstva BSK s termínom plnenia november, december 2014. Prvá časť, číslo uznesenia 41 z roku 2013 – uznesenie splnené. Číslo uznesenia 62 z roku 2013 splnené, číslo uznesenia 75 z roku 2014 splnené. 24 – 2014 o stratégii kultúry na roky 2015 až 20 priebežne je plnené s návrhom termínu ukončenia na apríl, rok 2015. Takisto uznesenie 25 – 2014 o stratégii rozvoja cestovného ruchu na roky 2015 – 2020 je priebežne plnené. Navrhujeme termín apríl 2015. Ďakujem pekne.*

*Ing.Pavol Frešo, predseda BSK*

*Ďakujem pekne, otváram diskusiu k tomuto bodu. Keďže nie je nikto prihlásený do diskusie, poprosím návrhovú komisiu, aby predniesla návrh uznesenia.*

*RNDr. Peter Mach, poslanec BSK*

*Návrhová komisia nedostala žiadne zmeny ani doplnenia, takže budeme hlasovať o návrhu uznesenia tak, ako je písomne predložený spolu s materiálom. Uznesenie sa skladá z dvoch častí. V časti A sa berie na vedomie informácia. V Časti 1.3 splnené a v časti dve 19 dlhodobo plnených uznesení a v časti B schvaľujeme zmenu termínov prijatia dvoch uznesení.*

*Ing. Pavol Frešo, predseda BSK*

*Ďakujem veľmi pekne. Vážené panie poslankyne, vážení páni poslanci, prezentujte sa a hlasujte o návrhu uznesenia tak ako predniesla návrhová komisia. Teraz.*

*Za bolo 36 poslancov , jeden nehlasoval z prítomných tridsiatich siedmych, takže návrh uznesenia bol schválený tak, ako ho predniesla návrhová komisia. Prechádzame k bodu číslo dva. Informácia o vybavených interpeláciách poslankýň- poslancov Zastupiteľstva Bratislavského samosprávneho kraja. Vážené pani poslankyne, vážení páni poslanci, pred sebou máte predmetný materiál a poprosím, aby ho pán riaditeľ uviedol.*

*MUDr. Valerián Potičný, MPH., riaditeľ Úradu BSK*

*Boli to odpovede na interpelácie pána poslanca Červienku, pani poslankyne Pätoprstej, pána poslanca Haramiu, pána poslanca Pomichala, Pána poslanca Švarala a pána poslanca Olivera Solgu. Všetky interpelácie boli vybavené v riadnom termíne. Ďakujem pekne.*

*Ing. Pavol Frešo, predseda BSK*

*Ďakujem veľmi pekne, vážené panie poslankyne , vážení páni poslanci poprosím otváram diskusiu k tomuto bodu. Keďže nie je nikto prihlásený poprosím návrhovú komisiu o prednesenie návrhu uznesenia.*

*Ing. Roman Maroš, poslanec BSK*

*Návrhová komisia predkladá na hlasovanie návrh uznesenia tak ako je písomne predložené s materiálom. Zastupiteľstvo berie na vedomie.*

*Ing. Pavol Frešo, predseda BSK*

*Ďakujem veľmi pekne. Poprosím Vážené panie poslankyne, Vážení páni poslanci prezentujte sa a hlasujte o návrhu teraz, ako ho predniesla návrhová komisia.*

*Za bolo 37 poslankýň , poslancov z prítomných tridsiatich siedmych, čiže návrh sme prijali tak ako ho predniesla návrhová komisia.*

*Bod číslo 3. Informácia o rámcovom pláne zasadnutí Zastupiteľstva Bratislavského samosprávneho kraja v kalendárnom roku 2015. Panie poslankyne, páni poslanci máte pred sebou predmetnú informáciu, ja len poprosím pána riaditeľa keď to uvedie, aby nám aj povedal, ktorými komisiami ako táto informácia prešla a s akým výsledkom, aby sme mali jasno. Ďakujem veľmi pekne. Pán riaditeľ máte slovo.*

*MUDr. Valerián Potičný, MPH, riaditeľ Úradu BSK*

*Vážené panie poslankyne, vážení páni poslanci, podľa § 11 odsek 3 zákona číslo 302 /2001 o samosprávnych krajoch sa zastupiteľstvo BSK schádza podľa potreby, najmenej však raz za dva mesiace. Tomu zodpovedá aj rozpis plánovaných zasadnutí Zastupiteľstva Bratislavského samosprávneho kraja, ktoré je plánované na 13. februára 2015, 17. apríla 2015, 26. júna 2015, 25. septembra 2015, na šiesteho novembra a jedenásteho decembra. Celkový počet plánovaných zasadnutí je šesť. Uvedený materiál prešiel skrz komisie , kde bol plne akceptovaný bez výhrad. Ďakujem pekne.*

*Ing. Pavol Frešo, predseda BSK*

*I ja Vám veľmi pekne ďakujem. Takže otváram diskusiu k tomuto bodu. Ivo, nech sa páči.*

*JUDr. Ivo Nesrovnal, poslanec BSK*

*Nie je to presne k tomuto bodu, ale vážený pán predseda, milé kolegyne, kolegovia ja som zabudol povedať, že ako primátor som dneska prvý deň v kancelárii a preberám celý ten Office, takže sa chcem ospravedlniť, že tu nebudem s Vami dneska sedieť ale budem musieť odísť do Primaciálneho paláca. Lebo je to dneska ten prvý deň, dúfam, že to nebude takto aj naďalej. Ďakujem.*

*Ing. Pavol Frešo, predseda BSK*

*Ako, úplne mám plné pochopenie, ja Ti Ivo držím palce a cez celú tú haldu gratulantov sa prepracuj tak aby sme mali spolu dobrý výsledok. Fakt, verím že to je ťažké, držím palce. Nikto ďalší do diskusie nech sa páči návrhová komisia, návrh uznesenia.*

*Ing. Eduard Demel, poslanec BSK*

*Zastupiteľstvo Bratislavského samosprávneho kraja po prerokovaní materiálu berie na vedomie.*

*Ing. Pavol Frešo, predseda BSK*

*Ďakujem veľmi pekne. Nech sa páči kolegyne a kolegovia prezentujte sa a hlasujte o návrhu. Teraz. Za bolo 35 poslankýň a poslancov, jeden nehlasoval z prítomných 36- tich. Čiže návrh bol schválený tak ako ho predniesla návrhová komisia.*

*Prechádzame k bodu číslo štyri. Informácia o účasti zástupcov Bratislavského samosprávneho kraja na zasadnutiach rady škôl k 31. 10. 2014. Máte pni poslankyne , páni poslanci pred sebou materiál: Informácia o účasti zástupcov Bratislavského samosprávneho kraja. Ja len podotknem k tomu, že sme sa dohodli aj na istom servise v rámci tohto materiálu, ktorý poskytne náš úrad, rozumej odbor školstva tak, aby nedochádzalo ku kolíziám pri jednotlivých zasadnutiach rady škôl. Tak aby sme mohli z našej strany zabezpečiť plnú túto účasť. Ja vítam iniciatívu odboru školstva a nech sa páči pán riaditeľ, môžete to, môžete tento materiál uviesť.*

*MUDr. Valerián Potičný, MPH, riaditeľ Úradu BSK*

*Ďakujem veľmi pekne. Vážené panie poslankyne , vážení páni poslanci. Návrh na zastúpenie Bratislavského samosprávneho kraja rada škôl a rada školského zariadenia v zriaďovateľskej pôsobnosti BSK po schválení na zasadnutí zastupiteľstva dňa 21.februára 2014 v uznesení číslo 14 v roku 2014. Pred sebou máte kompletnú informáciu zo všetkých škôl, všetky rady s dátumami kedy sa stretli a s účasťou jednotlivých zástupcov. Materiál prešiel komisiami všetkými. Bez negatívneho stanoviska. Akceptovaný. Ďakujem pekne.*

*Ing. Pavol Frešo, predseda BSK*

*Výborne, otváram k tomuto diskusiu. Roman poprosím povedzte krátko o tom servise, hneď iba na úvod, ktorý budete vedieť poskytnúť, zariadiť pre pani poslankyne a pánov poslancov s Vaším odborom. Tam mikrofón.*

*Ing. Roman Csabay, riaditeľ Odboru školstva, mládeže a športu Úradu BSK*

*Vážené dámy, vážení páni. Aj napriek tomu , že jednotlivé rady škôl sú samosprávne orgány, využijeme autoritu Bratislavského samosprávneho kraja na koordináciu zasadnutí jednotlivých rád škôl s tým, aby nedochádzalo k duplicite účasti Vás ako delegovaných zástupcov Bratislavského samosprávneho kraja na týchto zasadnutiach. Verím, že sa nám to podarí spoločným úsilím skoordinovať tak, aby ste sa mohli na všetkých zasadnutiach bez problémov zúčastniť.*

*Ing. Pavol Frešo, predseda BSK*

*Ďakujem veľmi pekne. My samozrejme veríme na Vašu neformálnu autoritu a koordinačné schopnosti, ktoré medzi sebou máte, tak nech sa páči diskusiu otváram, pán poslanec Dostál, po ňom pán poslanec Šramko.*

*Mgr. Ondrej Dostál, poslanec BSK*

*Vážené kolegyne , kolegovia. Chcem sa poďakovať úradu za spracovanie tohto materiálu a myslím si, že tak ako máme informácie o komisiách a našej účasti v komisii, je dobré keď máme k dispozícii aj informáciu o našej účasti a účasti ďalších zástupcoch župy v radách škôl. A teda verím , že s tou informáciou aj nejakým spôsobom naložíme, teda že vyhodnotíme si to v rámci klubov, alebo počul som, že školská komisia sa bude tým materiálom ďalej zaoberať a teda tí poslanci, alebo zástupcovia župy, ktorí vôbec nestíhajú by možno mohli buď teda prehodnotiť svoju účasť v radách škôl, nie je to povinné, je to možno istý honor ale tie rady škôl často krát sa stávalo, teda najmä v minulom volebnom období, že tam prišiel jeden alebo dvaja zástupcovia, potom mali niekedy problém aj s uznášaniaschopnosťou. Čiže, kto má toho príliš veľa a nestíha, tak možno že aj tento materiál ho tak jemne pomkne k tomu, aby sa zamyslel, že čo ďalej. Ďakujem.*

*Ing.Pavol Frešo, predseda BSK*

*Ďakujem veľmi pekne, nech sa páči pán poslanec Šramko.*

*Ing. Peter Šramko, poslanec BSK*

*Ďakujem pekne za slovo. Pán predseda, podstatnú časť povedal predo mnou už môj predrečník , pán poslanec Dostál. Chcem len k tomu povedať, že verím aj keď samostatné rady škôl majú rozhodovať o tom termíne, budú akceptovať to, je to v podstate ani nie výzva úradu ale výzva nás poslancov, aby nedochádzalo k týmto konfliktom, že má poslanec sedieť na dvoch miestach. Zároveň však hovorím pre predsedov jednotlivých klubov, aby si to v kluboch prebehli a niekde sa zamysleli, ktorí poslanci majú s tým problém, s tou účasťou. A nie vždy to zas je konflikt termínov. Takže treba dať jedno aj druhé dokopy. Ja verím tomu, že výsledkom bude lepšia účasť na tých radách škôl, ktoré potom bojujú s tým, že nie sú uznášaniaschopné a mnohé rady škôl musia odovzdať materiál práve VÚC- ku a potom poslanci ak sú príčinou toho, že rada nie je uznášaniaschopná, oni vlastne nevedia splniť nám úlohu. Takže je to taký začarovaný kruh, ale ďakujem pekne, že sme to dostali na papieri. Ďakujem.*

*Ing. Pavol Frešo, predseda BSK*

*Super. S faktickou poznámkou pán poslanec Haramia.*

*MUDr. Marián Haramia, poslanec BSK*

*V krátkosti len doplním, že nestane sa že len na dvakrát sa môže ako zdupľovať rada školy, ale 23.10. som v troch radách škôl a behom hodiny a pol mali tie isté školy zasadnutie rady školy. A za hodinu a pol stihnúť Malacky, Petržalku Farského a zdravo Strednú zdravotnícku školu na Záhradníckej ulici to naozaj nie je možné, takže veľmi pekne ďakujem za tú koordináciu, keď to bude možné, aby sme to stihli. Ďakujem pekne.*

*Ing. Pavol Frešo, predseda BSK*

*No úprimne povedané, pán Haramia, ja sa trochu aj hanbím za to, že tá iniciatíva prišla z odboru školstva až tak neskoro, lebo sme tu o tomto hovorievali aj na minulých zastupiteľstvách. Tak no hovorím si neskoro ale predsa. Zase ja nepoznám žiadneho riaditeľa , žiadnej školy u nás, však teraz boli nedávno voľby, ktorý by odmietol prispôsobiť sa tomu , aby tí poslanci mohli tam byť. Také meno nepoznám. Čiže je to naozaj len o tom, že nastavíme kalendár, že hbyte rozhodneme čo, kde ako zvládneme, urobíme pár telefónov. Roman vidíte, že máte to v tejto chvíli v rukách s Vašimi ľuďmi, takže predpokladám, že to už bude klapať totálne presne. A samozrejme Ondro, keď teda že naozaj že niekto má, že veľa, že to nie je takáto technická vec tak áno, potom si tí povedzme, ale zasa to čo môžeme vyriešiť vyriešme si technické problémy. A ja teda beriem ten záväzok , že v stopercentnej koordinácii dôjde tu vážne, to nemusíme tu nijak špeciálne tu kontrolovať. A neexistuje výhovorka a neexistuje, ešte raz sa zopakujem, neexistuje v tejto župe riaditeľ. Poznám každého tu. Nie je žiadna nálada , že ignorujeme poslancov, to si neviem ani predstaviť. Nech sa páči pani poslankyňa Zemanová.*

*RNDr. Anna Zemanová, poslankyňa BSK*

*Ďakujem pekne za slovo, ja by som chcela len doplniť to, čo si povedal. Že naozaj , čo sa týka účasti poslancov je vhodná táto koordinácia. Avšak v tom zozname sú aj zástupcovia zriaďovateľa z radu neposlancov, ktorí majú zastupovať. Som rada , že tabuľka je doplnená aj o účasť týchto neposlancov, ktorí sú za zriaďovateľa a by som povedala, že majú tam bohatú neúčasť v rámci svojich prítomností na radách škôl, takže by som poprosila, keby aj táto stránka delegátov bola ošetrená zo strany úradu tých ľudí, ktorých teda nominovali, lebo práve aj oni často spôsobujú svojou neúčasťou nekoordináciu resp. neschopnosť uznášať sa v radách škôl. Taktiež by som uvítala, keby v tej tabuľke bolo rozlíšené, že ospravedlnení a neprítomní. Pretože osobne aj v radách škôl, v ktorých sa ja zúčastňujem tak je niekedy naozaj nemožné, alebo bolo nemožné z dôvodu horšej koordinácie zasadnutí sa zúčastniť na všetkých radách škôl. Ale je rozdiel, keď sa niekto ospravedlní a ohlási svoju neprítomnosť a keď jednoducho nepríde aj štyri roky a ani nepovie prečo. Takže, keby sa tá tabuľka dala do budúcnosti rozlíšiť ako aj on neospravedlnení, ospravedlnení. A teda aj dôraz na tých delegátov, ktorí sú z rád neposlancov. Ďakujem.*

*Ing. Pavol Frešo, predseda BSK*

*Ďakujem veľmi pekne.. No takto ja som prešiel, však Zuza Lovíšková má úplne všetky účasti, takisto Zaťková má všetky účasti. Nič. Nechcem to riešiť teraz po tých menách tak to urobíme. Ja to urobím takto, že po tých menách bez problémov , ale začneme s tou koordináciou ako prvým bodom a k tomu, či ospravedlnení alebo neospravedlnení samozrejme, že tam môžeme doplniť. Ale keďže tú koordináciu naozaj budú na odbore školstva garantovať, tak ja si myslím, že také nutné ospravedlnenie musí byť nejaký Brusel, alebo niečo podobného, to vieme predvídať. Ja by som dokonca si aj povedal, že my tu budeme vedieť dopredu, či príslušná rada bude uznášaniaschopná alebo neuznášaniaschopná. Aby nebola ani len taká otázka, či tam ide poslankyňa alebo poslanec a zistí až na mieste, že je neuznášaniaschopná. Však to je vecou pár telefonátov, manažmentu s časom a to si myslím, že je úplne jednoduchá vec, proste ktorú zvládne aj stredoškolský absolvent. Čiže nebavme sa o tej veci, kde v normálnej súkromnej firme by Vás pomaly cez prah nepustili, keby ste to nedokázali.*

*PhDr. Alžbeta Ožvaldová, podpredsedníčka BSK*

*Ďakujem za slovo pán župan,. Ja len s faktickou. Poprosím doplniť Gymnázium Dunajskú. Lebo nie sú tam doplnené. Jaj, prepáčte, ďakujem.*

*Ing. Pavol Frešo, predseda BSK*

*Pán poslanec Bílik.*

*prof. PaedDr. René Bílik, CSc.*

*Vážený pán predseda, kolegyne kolegovia. Ja len v mene komisie školstva. Ja chcem len povedať aby sme nevideli ten materiál ako nejaký veľký problém. Ja si pamätám z komisie školstva z minulého volebného obdobia, že sme dostávali podobný materiál, vtedy bol neverejný. A keď porovnám obidva tieto materiály , tak tá účasť poslancov sa radikálne zlepšila. Takže to je prvá vec, ktorú chcem povedať A druhá vec je, samozrejme my už sme sa dnes aj bavili s Romanom, že aké kroky vo vzťahu k predsedom rád škôl. Lebo nejde o riaditeľov ale ide o predsedov rád škôl, čo sú často aj rodičia detí, ktoré chodia do tých škôl a tie kroky podnikneme aby sme dokázali vylúčiť tie duplicity, to je teda druhá vec. A tretia vec je na poslaneckých kluboch , aby si zariadili, či ich zástupcovia chodia alebo nechodia na tie zasadnutia, na ktoré boli nominovaní. Takže ja tento materiál vnímam ako veľmi pozitívny nielen administratívny ale aj vo výsledku, pretože tá účasť je lepšia, než bola v predchádzajúcich rokoch.*

*Ing. Pavol Frešo, predseda BSK*

*Ďakujem veľmi pekne. Reno ale ja poviem teraz zasa úprimne. Jak sa volá tá škola, kde riaditeľ nemá ani len neformálny vzťah s predsedom školskej rady. No nevolá sa nijak, lebo všetci si to normálne strážia. Tak do toho teraz vstúpi s Tvojou neformálnou autoritou a úplne jasne odbor školstva, už sa v tomto nevynukujme, však to je administratívna záležitosť. Keď si predstavím čo tu iné odbory zvládajú, tie čo robia Bruselské fondy alebo Interact, tak keby podobným spôsobom narábali s kalendárom by sme tu podobným spôsobom o tom debatovali trištvrte hodinu, to by asi nebolo, to sme sa ďaleko nedostali. Poďme toto teda uzavrieť. Pani poslankyňa Mikušová, nech sa páči.*

*Ing. Tatiana Mikušová, poslankyňa BSK*

*Veľmi kratučko, naozaj už o tom dlho rozprávame. Možno taký návrh , aby sme to ešte viacej zoperatívnili, aby tí predsedovia škôl, ktorí zase tie naše kalendáre nás poslancov ani veľmi nepoznajú ani nemusia. Ak bude kontakt, odbor školstva na poslancov a on bude komunikovať s predsedom rady škôl, určite verím , že sa to zefektívni.*

*Ing. Pavol Frešo, predseda BSK*

*Ďakujem veľmi pekne nevidím nikoho ďalšieho prihláseného do diskusie poprosím návrhovú komisiu o prednesenie návrhu uznesenia.*

*Ing. Roman Maroš, poslanec BSK*

*Návrhová komisia neobdržala žiadne návrhy ani pozmeňovacie návrhy, preto návrhová komisia predkladá na hlasovanie návrh uznesenia, tak ako je písomne predložený s materiálom. Uznesenie sa skladá z dvoch častí : Po A berie na vedomie, po B žiada riaditeľa úradu BSK zabezpečiť koordináciu termínov zasadnutí rád škôl a komisií BSK.*

*Ing. Pavol Frešo, predseda BSK*

*Rozumieme. Vážené panie poslankyne, vážení páni poslanci poprosím prezentujte sa a hlasujte tak, ako predniesla návrhová komisia teraz.*

*Za bolo 36 poslancov z 36 prítomných. Takže návrh bol schválený tak, ako ho predniesla návrhová komisia.*

*Prechádzame k bodu 5. Správa o rozpočtovom hospodárení Bratislavského samosprávneho kraja za obdobie od 1.1. 2014 do 30.9.2014. Vážené panie poslankyne, vážení páni poslanci máte pred sebou túto správu a poprosím pána podžupana Zaťoviča, aby ju uviedol.*

*RNDr. Martin Zaťovič, podpredseda BSK*

*Tento materiál je predkladaný zastupiteľstvu každoročne na vedomie ako informácia o rozpočtovom hospodárení BSK k 30.9.Počas sledovaného obdobia sa oproti schválenému rozpočtu nič neočakávané neudialo. Celkové príjmy dosiahli cca 93 a pol milióna Euro a výdavky 74 miliónov Eur. Prebytok rozpočtu je teda vykázaný 19 a pol milióna Eur. Na porovnanie s rovnakým obdobím, bol prebytok vyšší o takmer 12, 7 milióna, v roku 2013 bol nižší hospodársky výsledok, čo bolo spôsobené najmä splatením záväzku voči Slovak Lines. A návratnej finančnej výpomoci z ND SR Všetky záväzky boli hradené načas a naďalej pokračujeme s konsolidáciou dlhu a záväzkov podľa plánu. Ďakujem za pozornosť, no a v prípade ďalších otázok sú pripravení pracovníci úradu.*

*Ing. Pavol Frešo, predseda BSK*

*Ďakujem veľmi pekne, vážené panie poslankyne, vážení páni poslanci otváram diskusiu k tomuto bodu a ako prvý, nech sa páči Majo Múdry nám povie základné čísla, aby sme boli v obraze a všetci si mohli urobiť poznámky, ďakujem.*

*Ing. Marián Múdry, riaditeľ Odboru financií Úradu BSK*

*Možno len doplním pána podpredsedu jednou pozitívnou informáciou. Smerom do konca konca roku očakávame ešte vyšší príjem z dane z motorových vozidiel o približne 2 a pol milióna eur. Tieto financie budeme následne zapojiť do rozpočtu na budúci rok po schválení záverečného účtu. Ďakujem pekne.*

*Ing. Pavol Frešo, predseda BSK*

*Ďakujem pekne, otváram diskusiu k tomuto bodu. Nevidím nikoho prihláseného do diskusie , tak poprosím návrhovú komisiu o prednesenie návrhu uznesenia.*

*Ing. Eduard Demel, poslanec BSK*

*Návrhová komisia neobdržala žiadne iné návrhy. Návrhová komisia berie na vedomie tak ako je predložená.*

*Ing. Pavol Frešo, predseda BSK*

*Čiže čo ? Ako návrh uznesenia.*

*Ing. Eduard Demel, poslanec BSK*

*Hlasujeme o písomne predloženom návrhu. Respektíve ho berieme na vedomie.*

*Ing. Pavol Frešo, predseda BSK*

*No. Ďakujem veľmi pekne. Tak poprosím vážené panie poslankyne, vážení páni poslanci poprosím prezentujte sa a hlasuje o návrhu, ktorý predniesla návrhová komisia. Teraz.*

*Za bolo 35 poslancov z prítomných 35tich. Čiže sto percentami sme schválili návrh tak, ako ho preniesla návrhová komisia.*

*Prechádzame k bodu číslo 6. Návrh rozpočtu na roky 2015- 2017 plus stanovisko hlavného kontrolóra k návrhu rozpočtu na roky 2015- 2017. Vážené panie poslankyne, vážení páni poslanci máte pred sebou tento návrh a poprosím pána vicežupana Zaťoviča, aby ho uviedol.*

*RNDr. Martin Zaťovič, podpredseda BSK*

*Návrh rozpočtu predkladáme ako materiál, ktorý sa prostredníctvom zastupiteľstva BSK stane hlavným vykonávacím nástrojom financovania jednotlivých kompetencií kraja. Hlavnými východiskami rozpočtu sú legisltívne normy, hlavne zákon číslo 53/ 2004 o rozpočtových pravidlách územia samosprávy. Ďalšími hlavnými východiskami sú požiadavky na financovanie kompetencií kraja premietnuté do jednotlivých programov rozpočtu, ktoré boli definované jednotlivými organizáciami v pôsobnosti kraja a jednotlivými odbormi a oddeleniami Úradu BSK ako aj akčný plán doteraz pomenovanej priority kraja. Hlavnými parametrami zo strany príjmov sú príjmy zo štátneho rozpočtu a daňové príjmy kraja. Na základe týchto východísk sme pripravili návrh rozpočtu BSK na roky 2015 až 2017, ktorý je vyrovnaný s príjmami a výdavkami v roku 2015 vo výške približne 127, 37 milióna eur. Hlavným rizikami rozpočtu na rok 2014, tak ako uvádzame v dôvodovej správe je na strane príjmov hlavne neplnenie plánovaných daňových príjmov a neplnenie priamych kapitálových príjmov z predaja majetku. Na strane výdavkov z dnešného pohľadu okrem prípadných neočakávaných škodových živelných škodových udalostí, vidíme najmä riziká spojené s pribúdaním novej legislatívy s dopadom na výdavkovú ... rozpočtov samospráv bez adekvátneho finančného krytia zo strany štátu. K dispozícii máte stanovisko hlavného kontrolóra k rozpočtu ako i k prijatiu úveru v rámci programu do výšky 5 miliónov eur so spoločným schválením predložený návrh rozpočtu. Ďalej Vás chcem oboznámiť, že bol schválený zákon o dani z motorových vozidiel, ktorý podpisoval aj prezident s argumentáciou, citujem : že daňová politika je v kompetencii vlády a parlamentu a tie nesú za ňu politickú zodpovednosť. Prípadné otázky môžete, zodpovedajú prítomní kolegovia.*

*Marián Múdry:*

*Môžem doplniť iba ?*

*Ing. Pavol Frešo, predseda BSK*

*Ďakujem veľmi pekne, vážené dámy , vážení páni otváram diskusiu k tomuto bodu. Poprosím najprv hlavného kontrolóra o jeho krátke stanovisko, pretože je to povinnosť pri rozpočte a potom Maja Múdreho aby nám riaditeľ odboru, ekonomického odboru aby nám vysvetlil parametre rozpočtu tak, ako to robíme každý rok. Nech sa páči.*

*Ing. Štefan Marušák, hlavný kontrolór Úradu BSK*

*Ďakujem pekne za slovo. Pred sebou máte stanovisko k tomuto návrhu rozpočtu, ktoré som posudzoval z rôznych hľadísk, najmä z pohľadu dodržiavania patričných právnych predpisov. Ako vidíte zhrnutie týchto mojich náhľadov je pozitívne, takže na základe tohto posudzovania odporúčam poslancom Bratislavského samosprávneho kraja, aby predložený návrh rozpočtu BSK na roky 2015-2017 schválili.*

*Ing. Pavol Frešo, predseda BSK*

*Ďakujem veľmi pekne , pán riaditeľ máte slovo. Zrozumiteľne základné údaje, porovnanie s minulými rokmi, nevidím tu žiadnu prezentáciu, aspoň verbálne nech tomu rozumieme , či sme na tom lepšie , horšie, konsolidujeme, atď, atď.*

*Ing. Marián Múdry, riaditeľ Odboru financií Úradu BSK*

*Ďakujem pekne, čo sa týka rozpočtu ako takého ideme v princípe podľa nastavených priorít z minulosti, celková suma rozpočtu je len mierne vyššia, približne o 900 tisíc ako v minulom roku. Všetky prioritné programy dostávajú do svojich rozpočtov viacej financií ako v predchádzajúcom roku. Čo sa týka konsolidácie, samozrejme pokračujeme s konsolidáciou, najmä s konsolidáciou dlhu. A vyskytol sa tu však možnosť čerpať na energeticky úsporné projekty v našich zariadeniach, načerpať úver z fondov európskej banky pre rozvoj do výšky 5 miliónov eur. A v prípade, že tieto projekty zrealizujeme do septembra tohto roku, tak nám cez program ....CEF ? Európska banka pre obnovu a rozvoj poskytne nenávratný grant vo výške 750 tisíc eur. Čiže , síce zvýšime medziročne dlh. Ale iba o približne jedno percento. Avšak našim úsilím je získať tento grant, čo sú v princípe pre župu peniaze zadarmo. Zároveň budeme šetriť na energiách po zrekonštruovaní niekoľkých zariadení v pôsobnosti Bratislavského samosprávneho kraja, kde ten plán šetrenia na týchto zrekonštruovaných budovách je okolo 30 % z predchádzajúcej spotreby energie. Ja ešte možno doplním pána podpredsedu Zaťoviča, čo sa týka schváleného zákona o dani z motorových vozidiel. Možno iba konkrétnymi číslami, aký to bude mať dopad na občanov Bratislavského samosprávneho kraja. Konkrétne v roku 2015 prichádzajú občania kraja približne o 1,8 milióna eur, v roku 2016 6, 4 milióna eur, v roku 2017 o približne 9 miliónov eur, a každý ďalší rok minimálne o 10 miliónov eur ročne. Zámerne hovorím prichádzajú pretože síce rozpočet má medziročne nárast ale zmenou tohto zákona bratislavský kraj mohol mať oveľa viac financií pre krytie potrieb občanov kraja. Tieto financie však nedostane, tieto financie budú prerozdelené medzi ostatné kraje. Možno ešte pripomeniem, veľakrát sa objavuje, objavovalo pri argumentácii k tomuto zákonu zo strany vlády slovíčko spravodlivosť aj zo strany ostatných županov. Tak zopár ďalších čísel. V rokoch 2010 až 2013 spriemerované výdavky, ktoré na jedného obyvateľa kraja boli v bratislavskom kraji približne 189 a pol eura na jedného obyvateľa, prešovský kraj napríklad 211 eur, trenčiansky kraj 230eur, žilinský kraj 225 eur, banskobystrický 218 eur, atď, atď. Jednoducho bratislavský kraj výdavky na jedného občana , to znamená aj naše príjmy , ktoré premietneme do výdavkov môžu byť len na takejto úrovni. Mohli by byť aj vyššie. Nehovoriac o tom, aký je výber dane z fyzických osôb v rámci bratislavského kraja. To len tak, možno iba dve čísla. V roku 2013 to bolo na jedného obyvateľa bratislavského kraja 326 eur. Z toho sme do rozpočtu dostali 54 eur, pričom priemer celkový za všetky kraje je celkovo 76 eur výber a 76 eur príjem na hlavu. Ďakujem pekne.*

*Ing. Pavol Frešo, predseda BSK*

*Ďakujem pekne. Otváram diskusiu . Anka Zemanová. Anka veľmi pekne ďakujem za to upozornenie v prípade toho doplnku, o tom je to, že to tvoríme naozaj medzi sebou, to čo som hovoril v tom úvodnom príhovore. Robíme to tak roky a myslím si, že nám to pomáha. Preto potom tá diskusia je naozaj viac taká odborná a menej politická. Anka.*

*RNDr. Anna Zemanová, poslankyňa BSK*

*Ďakujem pekne za slovo. Ja by som chcela informovať kolegov v zastupiteľstve, že finančná komisia odporúča prijať návrh rozpočtu a schváliť ho v podobe, ako je nám predložený. My sme ako komisia zasadali opakovane k rozpočtu, najprv ešte v pracovnej verzii a potom ešte k samotnému materiálu, ktorý bol predložený pre všetky komisie. Materiál na základe našich pripomienok , ale i pripomienok ostatných komisií bol dopracovaný. Bolo dopracované stanovisko kontrolóra k prijatiu navrhovaného úveru. A taktiež boli dopracované aj v textovej časti niektoré poznámky, aby bol ten materiál čitateľný nielen pre nás pre poslancov, ale aby bol čitateľný aj pre obyvateľov Bratislavského samosprávneho kraja. Chcela by som možno aj z toho titulu, trošku vypichnúť niektoré veci a týka sa to najmä rozpočtovaných prostriedkov na Všeobecne záväzné nariadenia o poskytovaní dotácií, ktoré sú v rozpočte zahrnuté vo viacerých programoch. Je to hlavne v programe 1.1. kde sú prostriedky vyčlenené  bežné kapitálové v úhrnnej výške je to vlastne 700 dohromady pre bežné výdavky v kapitole 1.1, potom v kapitole 1.2 zdravotníctvo, v kapitole 6 komunikácie , dohromady 50 tisíc vyčleňujeme pre bežné dotácie a až 825 tisíc je vyčlenených pre kapitálové dotácie. Takže chcem len poukázať na to, že v rozpočte je vyčlenených jeden milión šesťstopäťtisíc eur pre dotácie, pre externé subjekty na poskytnutie v zmysle všeobecne záväzného nariadenia o poskytovaní dotácií. Je tu zahrnuté aj 580 tisíc pre zdravotníctvo pre nemocnicu s Malackami. To neznamená, že tieto dotácie sú schválené. Prejdú samostatným schvaľovacím konaním. Takže všetci tí, čo máme možno problém s návrhom takýchto dotácií, tak treba upozorniť na to, že to sú len rozpočtované prostriedky a nie žiaden nárok na to, aby boli poskytnuté. Toto sa týka všeobecne záväzného nariadenia o dotáciách. Ďalej by som chcela poukázať na tú časť ohľadom úveru, prijatia. Som rada , že sme sa po dlhšom čase konečne rozhýbali a že tento účelovo viazaný úver na energetické projekty máme v návrhu uznesenia atak ako ho máme napísaný, že ho máme prijať, naša úverová služba sa mierne zvýši. Ale tak ako povedal pán riaditeľ Múdry, je to úver, ktorý sa nebude prejedať, ale na ňom sa budú generovať prostriedky získané z úspor. A bude len ozaj na vedení úradu a spolupráci so subjektmi, ktoré sú plánovane zapojené do týchto projektov, aby sa tie úspory naozaj aj, aspoň časť z nich využívala na splátku istiny. Ja by som ale vzhľadom na to, že ten termín, ktorý je možné využiť na získanie dotácie programovej s programom MUNSEV je veľmi krátky, je to v podstate september 2015. A na to že tam máme naozaj zopár škôl a jedno zariadenie sociálnych služieb tá lehota je veľmi krátka. Ja by som chcela z tohto miesta poprosiť a vyzvať, všetky naozaj dotknuté odbory na úrade, hlavne pána riaditeľa ako manažéra rovnako ako pána predsedu ako šéfa úradu, šéfa samosprávneho kraja, aby všetky sily a v maximálnej miere stihli tieto projekty pripraviť a zrealizovať. Je to. Týka sa to nielen úradu ale samozrejme aj spolupráce so samostatnými riaditeľmi škôl a zariadenia sociálnych služieb, ktoré sú vybrané ako vytipované objekty, ktoré spravujú ako vhodné na získanie tejto dotácie. A z toho titulu by som odporúčala aj doplniť. Mám návrh na doplnenie uznesenia tej časti C , kde ukladáme, o časť C3 a síce informovať o postupe. Ukladáme riaditeľovi úradu informovať o postupe úradu pri realizácii projektov uvedených v bode A3 uznesenia na každé zasadnutie zastupiteľstva v roku 2015. Potrebné je , aby sme aj my ako poslanci takýmto spôsobom vyvinuli tlak na úrad a na všetky dotknuté subjekty. Aby sme naozaj z toho maximum stihli. Na záver, už by som len chcela toľko povedať, že okrem samotného rozpočtu sme sa od júna tohto roku zaoberali aj na komisii a potom ja osobne som bola poverená členmi komisie rokovať s finančným odborom ale aj s riaditeľom úradu ohľadom novej smernice, ktorá by mala upravovať spôsob prípravy rozpočtu Bratislavského samosprávneho kraja a samozrejme aj prípravu záverečných účtov a dokumentov ohľadom financií. Smernicu sme naozaj pripravili, zodpovedne pripomienkovali. A ja verím naozaj po konzultáciách s pánom riaditeľom úradu bude začiatkom, do nového roka 2015 naozaj smernica podpísaná a že už aj záverečný účet bude pripravený do zastupiteľstva v zmysle novej smernice, znovu možno, nie možno, určite pomôže ešte viacej skvalitniť materiály predkladané do zastupiteľstva. Ospravedlňujem sa za dlhší preslov ale myslím si, že taký závažný materiál ako je rozpočet samosprávneho kraja, prijatia novej úverovej linky si to zaslúžil. Ďakujem pekne.*

*Ing. Pavol Frešo, predseda BSK*

*Ďakujem veľmi pekne Anka, si predsedníčka finančnej komisie, ďakujem za celú tú prácu a za celé to podporné stanovisko. Poďme teda, pán poslanec Baxa máte slovo.*

*Ing. Pavol Baxa, poslanec BSK*

*Ďakujem veľmi pekne. Vážený pán predseda, kolegyne, kolegovia. Dovoľte mi niekoľko poznámok k tomuto rozpočtu, ktorý považujem za naozaj veľmi dobre profesionálne zvládnutý. Prvá vec, ktorú by som si dovolil požiadať alebo navrhnúť, aby sme dostali informáciu.. Dostali sme dnes informáciu, aký bude zhruba rámcový dopad novely zákona dane z motorových vozidiel. Konkrétny dopad na rozpočet, považujem za vhodné, alebo teda myslím si, že bude dobré aby sme dostali vážnu informáciu,. Rozumiem problémom, ktoré sa týkajú a rôznym rizikám , ktoré sa týkajú realizácie našich rozpočtových priorít, tak ako ich máme uvedené v záverečnej časti materiálu. Podobne rozumiem rizikám rôznym , ktoré môžu nastať a to najmä s pripravenosťou a verejným obstarávaním tých zatepľovacích aktivít, ktoré chceme realizovať z úveru, navrhovaného úveru. Podobne ako kolegyňa Zemanová ja by som navrhoval, možnože trošku širšie a možnože nie tak často hoci rozumiem tej navrhovanej mesačnej alebo dvojmesačnej periodicite, čo sa týka energetickej hospodárnosti. Aby sme dostávali informáciu o vecnom stave realizácie, týchto aktivít, ktoré vyplývajú z plánu priorít Bratislavského samosprávneho kraja. Ja by som tak privítal kvartálnu informáciu, ale v v súlade s rozpisom zastupiteľstva. Aby sme mali nejakú informáciu aj my o tom teda kde nastali vážne problémy, kde sa to musí posunúť do ďalšieho roku, že bol prizvaný do realizácie iný projekt zo zásobníka a podobne. Bolo by veľmi žiaduce, aby sme ako zastupiteľstvo boli o tomto informované. Tretia vec, by som Vás chcel poprosiť ak by bolo možné, aby sme dostali informáciu do zastupiteľstva o pláne verejného obstarávania na rok 2015. Je to nejaký povinný cvik, ktorý vyplýva zo zákona o verejnom obstarávaní. Čiže aby sme dostali tú informáciu aj zo zastupiteľstva. Je to v podstate súčasť tej požiadavky, ktorú som vyslovil v predchádzajúcej poznámke. Pokiaľ ide o nemocnicu Malacky a zabezpečenie ústavnej pohotovostnej služby. Aj ja to chápem , ako to povedala moja predrečníčka. Finančný priestor, ale pozor, nie pre dotáciu, systémové riešenie ku ktorému už máme prijaté ako úlohu konkrétne uznesenie z tohto zastupiteľstva. Čiže je to finančný priestor. Nie je to odklepnutý, odsúhlasený transfer. Čiže tam vníma to, že je to podmienené tým, že toto zastupiteľstvo odsúhlasí systémové riešenie, aby sme sa tu každý rok netrápili nad tou istou vecou. A ostatná poznámka. Tento úver, navrhovaný úver považujem za veľmi zmysluplný. Je to len naozaj riešenie časového súladu a celá tá filozofia toho má byť riešenie časového nesúladu medzi príjmami a výdavkami. Preto by som tiež, aby sme na to pamätali pri jednotlivých aktivitách a sledovali, či je to naozaj tak, ako si to dneska filozoficky hovoríme. Že úsporami sa nám ten úver zaplatí. Tam sú aj z toho vyplývajú aj nejaké, ak som to správne pochopil bonusy. Že keď tam bude dosiahnutá tá požadovaná úspora, tak budeme mať zase nejaký finančný transfer naspäť od tej banky. Neviem či vo výške 10 alebo 15 %. Čiže aby sme mali toto na pamäti, aby naozaj toto nebol jak sa hovorí spotrebák ale aby to bolo iba riešenie toho časového nesúladu Ďakujem.*

*Ing. Pavol Frešo, predseda BSK*

*Ďakujem veľmi pekne. Nech sa páči Lukáš Pokorný, potom István Pomichal.*

*Mgr. Lukáš Pokorný, poslanec BSK*

*Pekný dobrý deň prajem. Vážený pán predseda, podpredsedníčky, podpredsedovia, kolegynky, kolegovia. Úprimne sa priznám, že by som i k rozpočtu dovolil tiež pár poznámok. V prvom rade by som rád povedal, že tento rozpočet považujem za reálny, reálne konzervatívny a tie jednotlivé položky teda vzájomne vybilancované.. Napriek tomu, necítim sa v tomto rozpočte komfortne. Z tých najvážnejších vecí, ktoré ja považujem si dovolím upozorniť na dve a to je v programe 6 komunikácie. Kapitálové transféry vo výške 500 tisíc eur pre obce a mestské časti a mesto Bratislavu. Túto sumu považujem za totálne podhodnotenú a bojím sa , že argumentácia, že pán prezident podpísal zákon o cestnej dani nie je v tejto chvíli na mieste. Každopádne by som veľmi rád, keby sa budúci rok ukazoval ako finančne reálny, aby sme sa k tej top položke niekedy v mesiacoch máj a jún vrátili. Tak, aby sme boli schopní túto sumu navýšiť a pomôcť jednak starostov našom kraji ale aj prípadne primátorovi hlavného mesta ale aj primátorom. To je moja prvá taká pripomienka, ktorá ma robí veľmi nekomfortným v tomto rozpočte. Nuž a druhá pripomienka je z tých pre mňa fatálnych, alebo zásadných. Program 12, 640tka, program bežné transfery 5680 tisíc Malacká nemocnica. Čo ma na tejto sume irituje, irituje ma jej výška, dokonca plánovaná na tri po sebe nasledujúce roky. Keď sme túto tému diskutovali na jeseň tohto roku a vyústilo to do hlasovania, ktoré tu bolo následne na to, sme hovorili že tá suma v tomto roku ok 580, teda poďme sa baviť o efektívnosti. Nuž máme platné uznesenie o systémovom riešení, s tým absolútne súhlasím, som zástanca toho systémového riešenia. Rozhodne však dúfam a neočakávam a veľmi ťažko budem hlasovať dnes o výške systémového riešenia 580 tisíc. Skrátka a dobre, pani predsedníčka finančnej komisie použila pojem dotácia, tak s tým nebudem už súhlasiť vôbec. Takže dúfam, že ostáva v platnosti systémové riešenie ale výška tohto systémového riešenia je pre mňa skutočne veľmi vážnym problémom. Ďakujem veľmi pekne.*

*Ing. Pavol Frešo, predseda BSK*

*Ďakujem veľmi pekne. Lukáš, veľmi krátko zareagujem, lebo toto padlo aj v predošlom príspevku, keď Anka o tom hovorila o tých dotáciách, o tom dotačnom mechanizme. Začnem tými, ktoré sú mimo malackej nemocnice, lebo aby sme z toho nerobili jediný bod. Tie, ktoré sú mimo ja si pamätám v tomto zastupiteľstve škôlky. Ďakujem. Napríklad veľké dotácie. Ďakujem. Nepamätám si, že v tomto zastupiteľstve by bola v týchto dotáciách jedna ruka proti. Nepamätám si. Možno že áno, ale nepamätám si také meno. Lebo každý chápe, že musíme so samosprávou podporovať aj iné subjekty. Proste to robíme, lebo máme taký plán hospodárskeho a sociálneho rozvoja. Rozumej, keď sa rozhodneme to spolu pre nejaký projekt, ako boli škôlky alebo čokoľvek podobného, tak to tu schvaľujete , máte tu dotačnú komisiu. Dušan Pekár je tam predsedom. Odtiaľ chodia len konsenzuálne výsledky. Ja sa priznám, že som tam niekoľko rokov nebol. Ale že keď som tam trval na tom, že keď je tam nejaká spornosť tak chcem, aby tu sme mali jasno. Či teritoriálne, či nie je uprednostňovaný žiaden mikroregión, okres, nič. Alebo veľký versus malý. Jedinú sťažnosť som na to nepočul. Respektíve z terénu ešte z minulého volebného obdobia pár mám, čo mám od starostu, to Ti poviem otvorene, ale vždy sme ich korigovali. To je prvá taká generálna poznámka k dotáciám. Samozrejme ak vieme urobiť spolu viacej a vieme to tu odhlasovať a zároveň urobiť tú konzervatívnu časť, ktorú si na začiatku vyzdvihol, tak aby si k tomu rozpočtu, za, nie je problém. Čo sa týka malackej nemocnice, ja som to pochopil tak, že hľadáme systémové riešenie a to systémové riešenie proste presadíme. Bez Vášho hlasu sa tu nedá ani kýchnuť v tom prípade. Vy dobre viete, že žiadne iné rozhodnutie tu nie je na stole a myslím si, že ak len dôjde k tomu systémovému riešeniu, ktoré nám uľahčí, tak nie Ty budeš prvý, ale ja budem prvý to transferovanie na tie krpaté veci, pardon za ten výraz, ktoré pomôžu obciam, mestským častiam v malom, lebo viem, že v mnohých tých prípadoch nie že tých pár tisíc eur pomôže a výrazne zlepší v tej obci, ale pár sto eur rozhodne o tom, či napríklad nejaká kultúrna ustanovizeň tam bude fungovať alebo nie. Je to tak. Čiže ja tú situáciu veľmi dobre poznám v tých obciach a menších mestských častiach budem prvý, kto bude navrhovať z toho ušetreného v úvodzovkách, aby sa to takto presunulo. A Vás ubezpečujem, a to bez toho , aby som Vás dopredu zaväzoval, že znova tu o tom konsenzuálne rozhodneme. To by som sa veľmi čudoval, keby sme po rokoch túto tradíciu porušili. Ja si pamätám tie, odpustite mi ten výraz, neviem či klebety, alebo pnutia, ktoré tu boli prv než sme sem vôbec prišli ohľadne dotácií. Ja si pamätám aj pár prípadov, čo sme ajtu potom mimosúdne vyrovnávali. To boli proste iné šupy. To bolo veľmi neproporcionálne. Ale teraz ? Za našej éry ? Za našej éry sa tu normálne dohodneme. A súhlasím s tým, že keď vieme viac pomôcť, pomôžme viacej. A to bol aj ten môj úvodný vstup, že my budeme musieť reštrukturalizovať svoju činnosť, nechcem tu dnes tú tému totálne načať pri rozprave o rozpočte, tak , aby sme služby obyvateľom, aj tieto malinké dotácie pod to patria, tak aby sme ich dokázali robiť aj naďalej. Nemá zmysel, aby sme kvôli tlaku, to je jedno či zo strany vlády, alebo vôbec krízy, proste všeobecne pod vplyvom tlaku, tuná fungovali tak, že ochránime v úvodzovkách svoje inštitúcie, ale nebudeme doručovať služby ľuďom. To nemá nijaký zmysel. Ani pre Teba ani pre nás. Proste my sme tu na to, aby služby ľuďom, tá ponuka, ktorú dávame, tú sme zvyšovali nie vlastnú nejakú réžiu alebo niečo podobného.*

*Anka nech sa páči. Faktická poznámka.*

*RNDr. Anna Zemanová, poslankyňa BSK*

*Ja by som chcela len doplniť k tomu bodu programu 12 zdravotníctvo dotácie, Viete veľmi dobre, že ja som jeden z tých poslancov, ktorí nie sú veľmi stotožnení s týmto systémom. A preto ja budem v januári určite žiadať interpeláciou presnú informáciu o zúčtovaní poskytnutej dotácie mestu Malacky , ktorá je na tento účel. A myslím si, že aj tam budeme vidieť, že či boli tá dotácia, či bola účelne poskytnutá, či bola legislatívne správne poskytnutá a zúčtovaná. A tiež chcem povedať toľko, že pri citovaní dotácií vo výške rozpočtovanej takmer úhrnom milión milión šesťstopäť tisíc budeme musieť určite veľmi obozretne zvažovať, ako sa bude vyvíjať hospodárenie v roku 2015 ako bude naozaj naplňovanie daňových príjmov po novom. To je všetko otvorené, je to rozpočtované a bola by som nerada, keby z tohto titulu práve sme nebodaj rozpočet neschválili, alebo ho odkladali. Pretože naozaj rozpočet je celkovo spracovaný obozretne a ako ste aj Vy pán poslanec povedali, je konzervatívne, napriek niektorým položkám, ktoré sú v ňom zakalkulované. Ja ich vnímam takú istú aj tichú rezervu pre hospodárenie kraja. Takže navrhujem, aby sme napriek týmto nejakým pochybnostiam rozpočet prijali.*

*Ing. Pavol Frešo, predseda BSK*

*István Pomichal a Edo Demel.*

*Ing. István Pomichal, poslanec BSK*

*Vážený pán predseda, vážení kolegovia. Ja ako člen finančnej komisie a za klub poslanecký SMK sa z plného srdca a s rozvážnosťou, chcem sa poďakovať úradu za túto prácu, ktorú tu predkladajú na schválenie. Ale taktiež by som chcel členom finančnej komisie, ktorí sa tomuto strašne veľa venovali. A ten materiál je strašne rozsiahly. A každé číslo tam je. Treba si uvedomiť, že tento rozpočet sme netvorili na jeden rok. Tento rozpočet je tvorený na tri roky a dodajme, sme rozpracovali a venovali strašne veľa času na to, aby sme volebný program, naše priority dlhodobo vedeli zapracovať do tohto projektu. A podarilo sa nám v závere aj zhrnúť to, kde je v piatej kapitole, rozpočtové aktivity akčného plánu priorít až na rok 2017. Takže dneska, keď toto schválime, už začneme tvoriť rok 2018. A preto je veľká vďaka, že úrad pochopil, že poslanci nechcú robiť krátkodobé riešenia, ale systém. A ten systém už dneska dozrieva. A je mi veľmi ľúto, že naša predsedkyňa finančnej komisie tento čas toľko nenašla a nechápe, na komisii nevedela vysvetliť niektoré súvislosti, ktoré tam sme programovo zapracovali. A preto ten rozpočet je veľmi dobrý. A ja si myslím, treba sa tomu venovať, treba pochváliť. Chcem ešte vyzdvihnúť prácu hlavného kontrolóra, ktorý priložil aj správu rozpísanú presnú, vecnú na každé číslo, keď si to prečítate je tak prehľadná akú sme ešte na stole nemali. Takže ja si kvitujem v mene našich kolegov, poslaneckého klubu, členov finančnej komisie že tento materiál máme na stole a doporučujem, aby sme to schválili. Ďakujem.*

*Ing. Pavol Frešo, predseda BSK*

*Ďakujem veľmi pekne , pán poslanec Demel. Máš slovo.*

*Ing. Eduard Demel, poslanec BSK*

*Ďakujem za slovo. Ja by som chcel len podporiť tento materiál. Tak ako povedal pán poslanec Pomichal. Podporím ho bez akejkoľvek zmeny. Prešiel všetkými komisiami aj finančnou je plne odsúhlasený a nedopĺňal by som ho o ďalšie uznesenia. Čo sa týka informácie, alebo informácie ktorú predložila pani Zemanová. Sme v radách škôl, v týchto radách sa môžeme informovať. Ja osobne som obtelefonoval všetky tieto stredné školy, všetky stredné školy i napriek tomu, že som tam neni v rade majú na mňa číslo. Im tam telefonujem každý týždeň v akom stave sú rozpracované projekty, ktoré ustanovuje projektová dokumentácia a následne telefonujem pánovi Vojtkovi v akom stave zase koná úrad. Na to aby sme dostali informáciu, nemusíme prijať nejaké uznesenie. Keď som predkladal tento materiál, respektíve tento návrh vypracoval som informáciu, že do deviateho mesiaca musia byť všetky projekty ukončené, to znamená, že musí byť už celá stavebná činnosť odovzdaná. Z tohto dôvodu chcem naozaj poďakovať úradu a všetkým riaditeľom, ktorí ma pravidelne informujú, volajú mi v akom stave sa nachádza dokumentácia. A hlavne poďakovať sa pánovi Vojtkovi, Malekovi, pánovi Csabayovi, Múdremu, pani Bódiovej, pánu Vlčejovi za maximálnu snahu, ktorú vyvíjajú. Dúfam, že ich týmto účelom moc nestresujem. Zároveň by som chcel poďakovať poslancom, že prijali tento návrh. Ďakujem veľmi pekne.*

*Ing. Pavol Frešo, predseda BSK*

*Edo, nikoho nestresuješ, treba aj je kvôli čomu aj pochváliť. Poprosím tichšie v sále aj všetkých proste, aby sme sa venovali. Rozpočet je dôležitá vec . Ja rozumiem tomu, že ste to prediskutovali celé v komisiách. Ale chcem aby každé stanovisko sme tu mali zapracované. Pán poslanec Šramko.*

*Ing. Peter Šramko, poslanec BSK*

*Nechcem opakovať argumenty mojich predrečníkov, s ktorými sa stotožňujem. A som presvedčený, že tento predložený návrh rozpočtu je ozaj veľmi prehľadne a veľmi zodpovedne urobený a ja len pripomínam pánovi Múdremu, keď som pred pár rokmi chcel, aby sa urobili niektoré úpravy, aby to bolo prehľadné tak teraz mu ozaj ďakujem a nemám pripomienku k tomu . Takže toto je ako spätne. Len že si uvedomujem, že tie pripomienky, ktoré som dával neboli o tom že aby sme čítali ale ozaj veľmi prehľadne a zodpovedne urobené. Na druhej strane treba povedať nahlas, máme tu mladých sympatických študentov, pekné študentky a ja som sa ich ráno pýtal, čo vedia o rozpočte. A pravdepodobne pri tomto bode počúvajú o tom, lebo som im povedal, že to je ten hlavný materiál, ktorý toto zastupiteľstvo pre ďalší rok schvaľuje a podľa toho sa vlastne bude riadiť. To , že nedávam návrh na nejakú podstatnú zmenu, to hovorí len o tom čo povedal pán riaditeľ, že na jednotlivých komisiách sme si vzájomne argumenty povedali. Povedali sme si to aj na kluboch. Je naša nejaká predstava, že musíme byť naozaj obozretní najmä vo vzťahu k prijatému zákonu o dani z motorových vozidiel. A pokiaľ sme teda dostali nejaký ten argument, že vláda chce všetky dane, tak ja im len pripomínam, my máme v Lamači ešte daň za psa, ak by chceli teda ešte, takže môžu ešte aj tam sa uplatniť. A chcem len pripomenúť, že od prvého januára by sme mali začať, a verím tomu, že aj tento úrad je pripravený na elektronické trhovisko. Som presvedčený, že tento spôsob sa dá uplatniť pri tovaroch , ktoré sú exaktne pomenované. Neviem si to predstaviť najmä pri stavbách, rekonštrukciách a tak podobne. Tieto súťaže cez elektronické trhovisko v podstate všetci odborníci spochybňujú, len napríklad poviem, že ak mi niekto povie pri oprave nejakých dverí, že mi dá 20% - nú zľavu, tak neviem, či tie dvere budú miesto drevených papundeklové, alebo či pánty miesto kovových budú nejaké drevené. Takže to je to o čom má zmysel hovoriť. Ale dôsledok toho elektronického trhoviska, ak by sa prejavili úspory, tak by som chcel povedať. Ak v niektorých kapitolách sme rezervovali finančné prostriedky, tak ak sa elektronickým trhoviskom usporia skôr vidím to, aby sme posilnili kapitolu školstvo, údržbu škôl a cesty , ktoré všetci ktorí chodíme do rady škôl, každý jeden z nás počuje len to. Prosím Vás páni poslanci nám chýbajú peniaze na údržbu, na ventily, na radiátory na hydraulické vyregulovanie, plastové okná, rúca sa nám schodisko, odpadávajú nám také časti a jedno s druhým, takže myslím, že atakovaní sme tými istými argumentmi a myslím, že v tých školách by boli všetci riaditelia radšej, keby boli vedeli dostať väčšie finančné prostriedky na údržbu. Takže k tomuto chcem len povedať toľko, určite sa k rozpočtu poslanci vrátime, keď budeme vedieť ako nám bude kompenzovaná daň za motorové vozidlá. A to čo sme si tu povedali, je to rámec na to, aby táto župa ďalej pracovala podľa rozpočtu, ale zároveň hovoríme, dávajme pozor, jednoducho všetko nemiňme lebo sa zmena rozpočtu dostaví. Ďakujem pekne.*

*Ing. Pavol Frešo, predseda BSK*

*Jasné. Nech sa páči pán podžupan Zaťovič.*

*RNDr. Martin Zaťovič, podpredseda BSK*

*Ja sa chcem len poďakovať celému odboru financií za spracovanie materiálu, aj pánovi riaditeľovi úradu, pretože naozaj makali na tej robote niekoľko mesiacov. Čiže ďakujem ešte raz a prosím Vás o podporu materiálu.*

*Ing. Pavol Frešo, predseda BSK*

*Keďže nikto nie je prihlásený do diskusie poprosím návrhovú komisiu o podrobný návrh uznesenia. Nerád by som bol aby sme potom v tom nejako tápali. Overovatelia sú potom neistí. Takže nech sa páči pán predseda. Máte slovo.*

*RNDr. Peter Mach, poslanec BSK*

*Ďakujem pekne, návrhová komisia dostala jeden návrh na doplnenie uznesenia od pani poslankyne Anny Zemanovej. Tento návrh sa týka doplnenia uznesenia o nový bod C3, teda o úlohu riaditeľovi úradu, ktorá znie : Informovať o postupe prípravy realizácie a samotnej realizácii projektov uvedených v bode A3 uznesenia na každom zasadnutí zastupiteľstva v roku 2015.*

*Ing. Pavol Frešo, predseda BSK*

*Ďakujem veľmi pekne. Panie poslankyne, páni poslanci pán riaditeľ súhlasí s týmto návrhom takže nech sa páči, hlasujeme o tomto doplnení. Prezentujte sa hlasujte teraz. Za bolo šž poslankýň- poslancov , zdržal sa jeden, prítomní tridsiati siedmi. Takže tento návrh sme schválili. Pána z návrhovej komisie poprosím o konečný návrh návrhovú komisiu.*

*RNDr. Peter Mach, poslanec BSK*

*Keďže návrhová komisia nedostala ďalšie pozmeňovacie ani doplňujúce návrhy, budeme teraz hlasovať o návrhu uznesenia tak, ako je písomne predložený. Uznesenie sa skladá z troch častí po A schvaľuje v bodoch A1, A2 a A3 jednotlivé časti rozpočtu, štyri splnomocnenia v bodoch B4 pre predsedu Bratislavského samosprávneho kraja a v bode C dve úlohy riaditeľovi úradu Bratislavského samosprávneho kraja s tým, že tretiu úlohu sme už schválili v predchádzajúcom hlasovaní. Čiže schvaľujeme o písomne predloženom návrhu uznesenia, ktoré v tej definitívnej podobe bude potom ešte doplnené o bod C3 , ktorý sme už schválili.*

*Ing. Pavol Frešo, predseda BSK*

*Ďakujem veľmi pekne. Vážené panie poslankyne, vážení páni poslanci je to hlasovanie o rozpočet, čiže hlasujeme o konečnom návrhu tak, ako ho predniesla návrhová komisia. Poprosím teraz.*

*Ďakujem. Ďakujem veľmi pekne, vážené panie poslankyne, vážení páni poslanci. Z 38 poslankýň- poslancov, bolo 38 za. So 100% mi hlasov sme schválili rozpočet. Ďakujem za túto obrovskú dôveru, ale aj našu spoločnú prácu. Panie poslankyne, páni poslanci, ja viem, že ľudia hovoria, že treba aj rýchlo manažérsky konať, ale mám tu toľko žiadostí o prestávku, že 11:05 sa zídeme. Ďakujem veľmi pekne.*

*Ing. Martin Berta, podpredseda BSK*

*Vážené kolegyne, vážení kolegovia pokračujeme bodom číslo 7. Návrh na schválenie prenájmu objektu na Kľukatej ulici v Bratislave, súpisné číslo 1658 vo vlastníctve Bratislavského samosprávneho kraja, vedeného na liste vlastníctva číslo 2983 v katastrálnom území Ružinov a priľahlého pozemku. Takže poprosil by som predkladateľa, aby uviedol materiál.*

*PhDr. Gabriella Németh, podpredsedníčka BSK*

*Ďakujem veľmi pekne. Vážené kolegyne , kolegovia, máte pred sebou predmetný materiál. Návrh zámeru rekonštrukcie a zriadenie bezpečného ženského domu v partnerstve s občianskym združením Domov dúha, bol schválený uznesením zastupiteľstva 19. apríla 2013. A následne sme prijali uznesenie 21.6. 2013 o vstupe bratislavskej župy do tohto projektu. Po schválení projektovej žiadosti Úradom vlády Slovenskej republiky Domov Dúha obdržal ponuku na poskytnutie grantu a list, v ktorom bol ako prijímateľ vyzvaný na predloženie partnerskej dohody ako prílohy projektovej zmluvy. Pre realizáciu projektu je potrebné uzatvoriť projektovú zmluvu s Úradom vlády Slovenskej republiky, ktorý je správcom programu a partnerskú dohodu s občianskym združením Domov Dúha a s občianskym združením brána do života. V zmysle tejto partnerskej dohody, BSK ako partner sa zaväzuje uzatvoriť s občianskym združením Domov Dúha nájomnú zmluvu na predmetnú nehnuteľnosť a to najmenej na dobu udržateľnosti projektu, čo predstavuje šesť rokov. Úlohou Bratislavskej župy v projekte bude zrealizovať rekonštrukciu objektu pre potreby vytvorenia priestorov pre bezpečný ženský dom. V zmysle ustanovenia paragrafu 9 odsek 1 až 3 , a odsekov 5-7 zákona 446 z roku 2001 o majetku vyšších územných celkov, v spojitosti s paragrafom 9 zákona zásad hospodárenia a nakladania s majetkom Bratislavského samosprávneho kraja, je pre prenechanie majetku samosprávneho kraja do nájmu potrebné uskutočnenie obchodnej verejnej súťaže. Vzhľadom na charakter projektu, kedy má objekt využívať konkrétny partner, nie je možné postupovať prostredníctvom obchodnej verejnej súťaže. Preto z dôvodov uvedených vyššie a s prihliadnutím na to, že ide o verejný záujem samosprávneho kraja, je nájom predmetného nehnuteľného majetku nutné schváliť ako prípad hodný osobitného zreteľa, v zmysle ustanovenia paragrafu 9A odsek 10 písmena C zákona 446 z roku 2001 o majetku vyšších územných celkov v znení neskorších predpisov. Tento materiál bol prerokovaný v komisiách finančnej majetkovej a investícií a regionálneho rozvoja. Všetky komisie tento materiál schválili bez pripomienok jednohlasne. Preto Vás prosím o podporu tohto materiálu. Ďakujem.*

*Ing. Martin Berta, podpredseda BSK*

*Dobre, ďakujem pekne predkladateľke. Ja otváram diskusiu. Takže nech sa páči pán poslanec Pokorný*

*Mgr. Lukáš Pokorný, poslanec BSK*

*Vážený pán predsedajúci, dámy a páni poslanci. Pripadla mi taká čestná úloha. Dušan pekár musel odísť na iné stretnutie a teda ledva rozpráva a chcel Vás osobne požiadať ako ružinovský starosta o podporu tohto projektu. Tento projekt sa bude vlastne realizovať v mestskej časti Ružinov. Je to projekt, ktorý zabezpečujú profesionálne organizácie, ktoré sa problematike rozumejú. A preto vás prosí o podporu takto predloženého materiálu. Ja za seba chcem povedať, že v minulosti som býval v blízkosti objektu, v ktorom boli ženy, v ktorom sa doslova do písmena ukrývali ženy, ktoré boli prenasledované svojimi bývalými partnermi a preto za seba chcem veľmi , veľmi poprosiť tiež o podporu tohto skutočne dobrého projektu. Ďakujem veľmi pekne.*

*Ing. Martin Berta, podpredseda BSK*

*Dobre, ďakujem pekne. Pán poslanec Dostál, nech sa páči.*

*Mgr. Ondrej Dostál, poslanec BSK*

*Zákon pozná termín „ prípad hodný osobitného zreteľa“ a nie síce v tomto zastupiteľstve, ale niektoré samosprávy rady využívajú aj na prípady, ktoré nie sú hodné osobitného zreteľa, ale majú takto možnosť obísť verejnú súťaž. Obísť transparentné a efektívne nakladanie s majetkom. A v tomto prípade však chcem zdôrazniť, toto je presne ten prípad hodný osobitného zreteľa. Presne je to ten prípad, ktorý mal zákonodarca na mysli vtedy keď dal tam takúto možnosť. A ja ako predrečník chcem tiež podporiť tento materiál a myslím si, že by sme ho mali schváliť a mali využiť, to čo nám zákon umožňuje. A to je asi všetko.*

*Ing.Martin Berta, podpredseda BSK*

*Ďakujem pekne, keďže nevidím už nikoho ďalšieho prihláseného, končím diskusiu. Návrhová komisia, prosím o prečítanie návrhu.*

*RNDr. Peter Mach, poslanec BSK*

*Ďakujem . Návrhová komisia predkladá na hlasovanie návrh uznesenia tak ako je písomne predložený spolu s materiálom. Návrh má jednu časť, v ktorej zastupiteľstvo schvaľuje ako prípad osobitného zreteľa nájom nehnuteľného majetku s podmienkami, ktoré sú uvedené v uznesení.*

*Ing. Martin Berta, podpredseda BSK*

*Ďakujem pekne. Vážené kolegyne, kolegovia, poprosím najprv pripraviť hlasovacie zariadenie. Ďakujem. Takže kolegyne, kolegovia hlasujeme o predloženom návrhu teraz.*

*Za materiál hlasovalo 33 poslancov, nikto nehlasoval proti, nikto sa nezdržal. Konštatujem, že materiál bol prijatý.*

*Posúvame sa k ďalšiemu bodu. Vzhľadom na to, že materiál číslo osem bol stiahnutý, posúvame sa k bodu číslo 9. Je to návrh na schválenie odplatného vecného bremena Západoslovenská akciová distribučná spoločnosť, Čulenova 6, Bratislava spočívajúceho v umiestnení a zriadení elektroenergetickej stavby na majetku Bratislavského samosprávneho kraja, Vranovská 4, katastrálne územie Petržalka. Poprosím predkladateľa, aby uviedol materiál.*

*Ing. Igor Bendík, podpredseda BSK*

*Ďakujem pekne za slovo. Vážené panie poslankyne, vážení páni poslanci. Predkladáme Vám návrh na schválenie odplatného vecného bremena v prospech Západoslovenská distribučná a.s.*

*Táto spoločnosť sa obrátila na úrad Bratislavského samosprávneho kraja 2.7. 2014 s požiadavkou o zriadenie hmotného bremena na nebytovom priestore za účelom užívania nebytového priestoru situovaného v časti stavby z dôvodu prevádzkovania technologického zariadenia trafostanice, ktorá je v ňom už teraz umiestnená za jednorazovú odplatu 17.600 eur v zmysle znaleckého posudku číslo 31/2014. Tento materiál štandardne prešiel komisiami. Ak sú nejaké otázky, nech sa páči.*

*Ing. Martin Berta, podpredseda BSK*

*Ďakujem pekne predkladateľovi. Otváram diskusiu. Pani poslankyňa Pätoprstá, nech sa páči.*

*Ing. Arch. Mgr.Art. Elena Pätoprstá, poslankyňa BSK*

*Ja len v krátkosti doplním, keďže som v rade školy na Vranovskej 4, chcem len povedať, že pán riaditeľ súhlasí s týmto a podporuje tento materiál. Takže len taký doplnok informácie.*

*Ing. Martin Berta, podpredseda BSK*

*Dobre, ďakujem pekne. Keďže sa nikto druhý viac nehlási, pardón ešte pán poslanec pokorný, nech sa páči.*

*Mgr. Lukáš Pokorný, poslanec BSK*

*Ja len pre svoje ubezpečenie osobné. Predmetné budovy budú aj naďalej využívané ako trafostanica ?*

*Ing. Martin Berta, podpredseda BSK*

*Predkladateľ.*

*Ing. Igor Bendík, podpredseda BSK*

*V materiáli sa píše, že tá trafostanica tam už teraz je, takže určite áno.*

*Ing. Martin Berta, podpredseda BSK*

*Dobre.Stačila odpoveď ? dobre. Keďže nevidím nikoho prihláseného návrhová komisia poprosím o prečítanie návrhu.*

*Ing. Roman Maroš, poslanec BSK*

*Návrhová komisia predkladá na hlasovanie návrh uznesenia, tak ako je písomne predložené s materiálom. Uznesenie sa skladá z jednej časti a to : Schvaľuje zriadenie odplatného vecného bremena na pozemkoch vo vlastníctve BSK a zriadenie odplatného vecného bremena na nebytové priestory v prospech oprávneného Západoslovenská distribučná a. s. a to za jednorazovú odplatu 17600 euro v zmysle znaleckého posudku číslo 31/2014.*

*Ing. Martin Berta, podpredseda BSK*

*Ďakujem pekne. Poprosím o prípravu hlasovacieho zariadenia. Ďakujem. Vážené kolegyne , kolegovia, hlasujeme o pripravenom predloženom návrhu teraz. Za uznesenie hlasovalo 32 poslancov, nikto nehlasoval proti. Nikto sa nezdržal. Konštatujem, že materiál bol schválený. Posúvame sa k bodu 10. Je to návrh na schválenie odplatného vecného bremena v prospech Západoslovenská distribučná akciová spoločnosť, Čulenova 6, Bratislava spočívajúceho v umiestnení a zriadení elektroenergetickej stavby na majetku Bratislavského samosprávneho kraja, katastrálne územie Ivánka pri Dunaji. Poprosím predkladateľa uviesť materiál.*

*Ing. Igor Bendík, podpredseda BSK*

*Ďakujem pekne za slovo. Vážené panie poslankyne, vážení páni poslanci, je to obdobný materiál ako predchádzajúci taktiež spoločnosť Západoslovenská Distribučná dňa 29.9.2014 sa obrátila na Bratislavský samosprávny kraj so žiadosťou o zriadenie odplatného vecného bremena na parcele číslo 233/ 30 vo vlastníctve povinného, to znamená BSK za jednorazovú odplatu 2027,14 eura v zmysle znaleckého posudku číslo 181/2014. To vecné bremeno spočíva v uložení káblového vedenia na uvedenej parcele. Taktiež sa tam píše, že už je to zrealizované. Materiál prešiel všetkými komisiami s odporúčaním schváliť. Keď sú nejaké otázky, sme pripravení odpovedať. Ďakujem.*

*Ing. Martin Berta, podpredseda BSK*

*Ďakujem pekne predkladateľovi. Otváram diskusiu. Keďže nevidím nikoho prihláseného návrhová komisia predložiť návrh prosím.*

*Ing. Eduard Demel, podpredseda BSK*

*Ďakujem za slovo. Návrhová komisia nedostala žiadne návrhy. Zastupiteľstvo Bratislavského samosprávneho kraja po prerokovaní materiálu schvaľuje zriadenie odplatného vecného bremena na pozemku vo vlastníctve BSK a ďalej ako to máte písomne predložené v danom materiáli bez zmeny a s uvedenými podmienkami.*

*Ing. Martin Berta, podpredseda BSK*

*Ďakujem pekne. Poprosím pripraviť hlasovacie zariadenie. Ďakujem . Vážené kolegyne, kolegovia, hlasujeme o predloženom návrhu teraz.*

*Za predložené uznesenie hlasovalo 31 poslancov, nikto nehlasoval proti, nikto sa nezdržal. Jeden poslanec nehlasoval. Konštatujem, že materiál bol prijatý.*

*Pokračujeme materiálom číslo 11. Bodom číslo 11. Je to návrh na predaj spoluvlastníckeho podielu nehnuteľného majetku kaštieľ a priľahlé pozemky vo Veľkom Bieli nachádzajúceho sa v katastrálnom území Veľký Biel okres Senec. Poprosím predkladateľa uviesť materiál.*

*Ing. Igor Bendík, podpredseda BSK*

*Ďakujem pekne za slovo, úplne na začiatku poviem, že došla tu požiadavka zo strany pána župana aby sa tento materiál stiahol. Skúsim len ešte troška povedať, že čo sa v tejto veci udialo. Tu sa jedná o kaštieľ, ktorý máme dosť dlho. Tento kaštieľ je nevyužívaný a jeho hodnota klesá. V podstate boli tam nejaké verejné obchodné súťaže, ktoré nám nedokázali vygenerovať žiadneho záujemcu. Tá posledná v roku 2012 vygenerovala jedného záujemcu. Teda trh vygeneroval sumu 125 tisíc. V rámci toho sme mali niekoľko rokovaní s majoritným vlastníkom tohto kaštieľa a dokázali sme vyrokovať cenu vyššiu ako nám stanovil trh pred dvoma rokmi, to znamená na úroveň 140 tisíc a v podstate takto je materiál pripravený, s tým, že v podstate bola požiadavka aby tam bol doplnený naozaj znalecký posudok, ktorý ešte bohužiaľ sa nestihol urobiť, tak kvôli tomu, je tu tá požiadavka. Takže ja tento materiál sťahujem. Ďakujem.*

*Ing. Martin Berta, podpredseda BSK*

*Ďakujem pekne,. Vzhľadom na to, že predkladateľ materiál stiahol, takže nepúšťam ďalej diskusiu a pokračujeme ďalším bodom.*

*Pokračujeme bodom 12. Je to návrh na trvalé upustenie od vymáhania pohľadávok organizácií v zriaďovateľskej pôsobnosti Bratislavského samosprávneho kraja. Predkladateľom je pán podžupan Zaťovič. Poprosím ho o úvodné slovo.*

*Ing. Martin Zaťovič, podpredseda BSK*

*Ďakujem, podobný materiál sme mali na poslednom zastupiteľstve. Ide vlastne o materiál kde 4 školy, ktoré mali pohľadávky nedobytné do roku 2010 a vlastne len tieto pohľadávky nám z účtovníctva, nič viac. Tento materiál spracovaný, kto má viac otázok pán Matúš Šaray Vám k tomu povie viac ďakujem.*

*Ing. Martin Berta, podpredseda BSK*

*Ďakujem pekne. Otváram diskusiu. Nech sa páči. Pán poslanec Pokorný, nech sa páči.*

*Mgr. Lukáš Pokorný, poslanec BSK*

*Vážený pán predsedajúci, kolegyne, kolegovia. Ako člen školskej komisie si Vás dovolím poprosiť o podporu tohto materiálu. Jedná sa skutočne o pohľadávky, ktoré sú v túto chvíľu ne...teľné. Sú to pohľadávky, ktoré vznikli v ďalekej minulosti a dnes už je veľmi ťažké dohľadať kohokoľvek a čokoľvek, čo s týmito pohľadávkami súvisí. V budúcnosti budeme mať zrejme ešte materiály tohto typu a jeto činnosť , ktorú si predsavzali jednak školy a jednak si ju predsavzalo aj vedenie Bratislavského samosprávneho kraja, vyčistiť a dať do poriadku, tieto, nazvime to resty, ktoré sa už nijakým spôsobom nedajú vyriešiť. Ešte raz zdvorilo, v mene školskom i svojom, prosím o podporu tohto materiálu.*

*Ing. Martin Berta, podpredseda BSK*

*Ďakujem pekne. Pani poslankyňa Zemanová, nech sa páči.*

*RNDr. Anna Zemanová, poslankyňa BSK*

*Ďakujem pekne za slovo. Tiež by som chcela podporiť tento materiál. Je to druhý balík návrhu materiálu na trvalé upustenie od vymáhania pohľadávok v organizáciách v pôsobnosti BSK. Som rada, že máme ho na stole, že sa začalo upratovať. Aj z týchto vecí, ktoré sme zdedili aj takto dá sa povedať ako záťaž, respektíve dlh, ešte od zriaďovateľa týchto organizácií. Ktoré pred vznikom Bratislavského samosprávneho kraja. Chcem informovať kolegov poslancov, že na rokovaní Finančnej komisie boli prítomní aj zástupcovia škôl, riaditelia alebo s ekonómkami. Kde sme rokovali, a kde sme zdôrazňovali na to, že ide o staré upustené pohľadávky, ktoré už sú nevymožiteľné. Apelovali sme, že treba všetky kroky robiť aj na úrovni školy, aj na úrovni kraja, aby takéto situácie už nenastali. Čo teda samozrejme aj teraz mechanizmy, ktoré na úrovni kraja fungujú, verím, že takéto niečo už nedopustia. Ale chcela som informovať, že naozaj kladieme tomu veľkú vážnosť a je to prerokované v súlade so zásadami o hospodárení majetku samosprávneho kraja a odporúčam materiál schváliť.*

*Ing. Martin Berta, podpredseda BSK*

*Ďakujem pekne. Pán poslanec Baxa.*

*Ing. Pavol Baxa:*

*Som za to, aby sme takéto materiály schvaľovali a myslím, že o tomto sa už ani nemusíme presviedčať. Ale aj napriek tomu chcem upozorniť na niektoré veci, ktoré by nemali zostať bez nepovšimnutia. Tak hneď keď si pozriete Strednú odbornú školu na Ivánskej ceste 21, bod 3, kde sa hovorí o tom, že exekučné konanie beží od roku 2001 bez výsledkov od návrhu na súdneho exekútora uplynuli dva roky a napriek opakovaným urgenciám ani súd, ani pôvodný exekútor nepredložili exekútorovi atď, atď. Toto nie je problém pohľadávky, toto je problém, že nám tu nefunguje systém na ktorý sa akékoľvek efektívne, alebo aspoň teoreticky efektívne vymáhanie pohľadávok má bez akýchkoľvek pochybností oprieť. Preto ja by som navrhoval, že aj keď toto schválime, predsa len škole by som odporúčal, ale aj župe urobiť kroky voči tým, ktoré budú smerovať voči tým, ktorí majú zabezpečovať fungovanie systému a porušujú pravidlá hry, Čiže , ak treba súd, treba exekútor. Na čo sa potom my môžeme spoľahnúť, keď nám nefungujú tieto inštitúcie. Ďakujem.*

*Ing. Martin Berta, podpredseda BSK*

*Ďakujem pekne, pán poslanec Šramko.*

*Ing. Peter Šramko, poslanec BSK*

*Ďakujem za slovo, ja takisto tento materiál podporím ale na chybách sa človek má učiť a chcem len upozorniť, že v zozname neplničov sú aj rôzne štátne podniky atreba upozornenie pre všetkých riaditeľov škôl, aby v zmysle zákona si boli vedomí, že čo do troch rokov nezačnú vymáhať je už stratené, čiže prepadnuté peniaze. To znamená, také jednoduché poučenie, aby sme tu potom z tohto obdobia nemuseli následne riešiť nejaké takéto chyby. Takže určite materiál podporiť, ale na chybách sa treba učiť. Ďakujem.*

*Ing. Martin Berta, podpredseda BSK*

*Pán poslanec Demel, nech sa páči.*

*Ing. Eduard Demel, poslanec BSK*

*Ja by som len poprosil pána Šaraya, ktorý nám vysvetľoval už asi 10krát všetky tie veci, ktoré robí kraj na to, aby takéto nedobytné pohľadávky nevznikali, respektíve ako už nevznikajú, aby nám to pred samotným hlasovaním, ešte nejako ozrejmil. My sme si to už vypočuli , aj dvakrát, mali sme školy na finančnej komisii ako povedala pani poslankyňa Zemanová, takže tie kroky, momentálne sa už nijaké pohľadávky negenerujú a ide naozaj len o nejaké odpísanie starých nedobytných pohľadávok, ktoré sa musia konsolidovať, školy ich musia všetky evidovať, prechádzajú do správy konsolidačnej respektíve účtovnej uzávierky Bratislavského samosprávneho kraja a audítori naozaj potom z toho majú galimatiáš, keď všetko musia evidovať. Ďakujem.*

*Ing. Martin Berta, podpredseda BSK*

*Ďakujem pekne. Hlási sa ešte niekto? Nevidím nikoho. Ďakujem pekne , návrhová komisia.*

*RNDr. Peter Mach, poslanec BSK*

*Návrhová komisia predkladá na hlasovanie návrh uznesenia tak, ako máte písomne predložený spolu s materiálom. Zastupiteľstvo schvaľuje trvalé upustenie od vymáhania pohľadávok a nasleduje zoznam týchto pohľadávok v štyroch školách podľa textu uznesenia.*

*Ing. Martin Berta, podpredseda BSK*

*Ďakujem pekne, poprosím pripraviť hlasovacie zariadenie. Vážené panie poslankyne, páni poslanci, poprosím, aby ste hlasovali za predložený návrh. Teraz.*

*Pán poslanec v poriadku ?*

*Mgr. Ladislav Snopko, poslanec BSK*

*Nie.*

*Ing. Martin Berta, podpredseda BSK*

*Poprosím, aby ste zrušili hlasovanie a budeme hlasovať ešte raz.*

*Dobre, takže ďakujem, budeme opakovať hlasovanie. Vážené panie poslankyne, páni poslanci, hlasujeme o predloženom návrhu. Teraz.*

*Za predložený návrh hlasovalo 34 poslancov. Nikto nehlasoval proti, nikto sa nezdržal, jeden poslanec nehlasoval. Konštatujem, že uznesenie bolo schválené.*

*Pokračujeme materiálom číslo 13. Východiská pre spracovanie strednodobej stratégie rozvoja cestovného ruchu v bratislavskom kraji pre roky 2015 až 2020. Predkladateľom materiálu je pani poslankyňa Mikušová. Poprosím ju o uvedenie materiálu.*

*Ing. Tatiana Mikušová, poslankyňa BSK*

*Ďakujem veľmi pekne. Vážení páni vicežupani, vážení kolegovia. Dovolím si nadviazať na uznesenie z marca 2014, kedy sme sa dohodli, že nová stratégia cestovného ruchu, takisto aj nová stratégia kultúry, bude vychádzať z potrieb a podnetov regiónu, a budeme sa snažiť spracovať tieto materiály vlastnými kapacitami, odbornými kapacitami úradu. Ale rovnako budeme sa uchádzať o požiadavky, ktoré budú vychádzať priamo z regiónu. Na základe, tohto bola vytvorená aj odborná pracovná skupina Turizmus, pod vedením mňa ako predsedníčky príslušnej komisie, ktorá sa zaoberá cestovným ruchom, ktorej cieľom bolo práve dosiahnuť tento spoločný cieľ. Zadanie pre oblasť cestovného ruchu. Ten výsledok Vám dneska predkladáme na schválenie. Teda je to zadanie pre stratégiu rozvoja cestovného ruchu pre roky 15 až 20. Máme ambíciu definovať potreby a očakávania územia, teda z našich štyroch subregiónov Bratislava, Malokarpatsko, Záhorie a Podunajsko. Pričom sme do tohto procesu zapojili aj všetky úrovne samosprávy, organizácie, združenia ale aj producentov tých silných tém, ktoré v našom regióne už dneska sú ako témy cestovného ruchu. Na základe uvedeného, to čo v materiály základné je, to máte vydefinované červeným. To, že ak chceme aby tento región bol naozaj atraktívnou destináciou, je to jeden veľký proces, ktorý má práve úrad Bratislavského samosprávneho kraja koordinovať, čiže ponúkame riešenie. Od procesu rozvoja až po manažovanie destinácie, do ktorého sú zapojené. Vytváranie systémových podmienok, hlavné témy a tvorba produktov až po manažment, destinácia, marketing navonok. Tá pozícia regionálnej samosprávy, teda župy, je v tomto procese absolútne kľúčová, župa má byť koordinátorom strategických procesov, ale zároveň aj spúšťačom, akcelerátorom pre jednotlivé procesy a postupy, ktoré tento proces vyžaduje. Ako materiál uvádzam, stratégiu chceme vypracovať v prvom polroku budúceho roka a v júni vám ju predložíme na schválenie. Táto stratégia by mala byť dokumentom, ktorý ukáže, ako sa nám destinácia Bratislavského kraja rozvíjať a zároveň stratégia nedefinuje aj akčný plán a opatrenia, ako ich dosiahnuť. To by mala byť vlastne základná línia, ktorú stratégia chce ukázať, že to nebude len teoretický materiál, ale bude to materiál ktorý nám nadefinuje hlavné témy, nositeľov úloh, ale aj termíny a financovanie ako tieto témy z financií nášho regiónu. Ešte si dovolím na záver poprosiť, že v materiáli, ktorý vám bol dneska rozdaný je v časti uznesenia definovaný apríl a jún a v dôvodovej správe v poslednej vete mate napísané, že stratégia bude predložená v decembri. Ospravedlňujem sa za túto chybu. Stratégia bude predložená v júni, takže prosím autoremedúrou, aby ste si túto chybičku opravili a ešte prosím o podporu materiálu*

*Ing. Martin Berta, podpredseda BSK*

*Len by som chcel pripomenúť, že ste dostali nové znenie uznesenia, teda nový materiál. Čiže to, čo je v tom pôvodnom materiáli, kde sú iné termíny a porovnáte to s ďalším materiálom, ktorý ste dostali na stôl. Tam sú nové termíny. Ďakujem pekne predkladateľke. Otváram diskusiu, nech sa páči. Do diskusie je prihlásený pán poslanec Šramko, nech sa páči.*

*Ing. Peter Šramko, poslanec BSK*

*Ďakujem pekne, ja nechcem veľmi zdržovať, len v kontexte informácií, ktoré zazneli, ohľadom cestovného ruchu na Slovensku, som veľmi rád, že takýto materiál v bratislavskej župe vzniká a verím tomu, že kolegov neprekvapím, keď poprosím o podporu tohto materiálu tu pre kolegyňu. Ďakujem.*

*Ing. Martin Berta, podpredseda BSK*

*Ďakujem pekne. Pán poslanec Červienka, nech sa páči.*

*Mgr. Richard Červienka, poslanec BSK*

*Ďakujem za slovo. Táni, prepáč. Nehnevaj sa na mňa, ja v žiadnom prípade nespochybňujem tvoju odbornosť, na základe toho, že prebehli komunálne voľby máme nového primátora Bratislavy, máme nového primátora Stupavy. Zdá sa mi nefér voči nim, aby sme prijali tento materiál bez diskusie s nimi, čo oni hovoria. Pred chvíľou hovoril pán primátor Bratislavy o tom, že priorita pre neho je tiež cestovný ruch. Odložme na februárové zasadnutie tento materiál, zoberme ho teraz na vedomie. Túto aktivitu nemám problém to podporiť, len sa mi to zdá nefér voči novým primátorom, ktorí prezentovali tu tiež svoje priority v oblasti cestovného ruchu. Poďme do diskusie s nimi. Prepáčte, že mi tu chýba akési predrokovanie s odbornými zamestnancami nášho úradu k tejto veci. A určite si to ešte osvojí v rámci úradu na tých oddeleniach začnú diskutovať tieto témy naozaj dajme im ten čas, myslím si, nič tým nepokazíme. Tie tvoje termíny, ktoré navrhuješ stále stihneme v tejto veci. Zdá sa mi to férové riešenie a preto, ak dovolíte, dávam návrh na zmenu uznesenia na zmenu v bode A, aby sa zmenilo, zrušilo schvaľuje a zmenilo na berie na vedomie. Toho 13.2. som pripravený zahlasovať. Za samozrejme, keď prebehne diskusia na úrovni primátorov miest, so zamestnancami nášho úradu. Ďakujem.*

*Ing. Martin Berta, podpredseda BSK*

*Dobre. Poprosím teraz dajte tento návrh aj písomne. Ďalší do diskusie je prihlásený pani poslankyňa Černá, nech sa páči.*

*RNDr. Eva Černá, poslankyňa BSK*

*Dovolím si, síce som bratislavský, staromestský poslanec, ale chýba mi tam v tom materiáli podľa mňa dosť cenná oblasť na Záhorí, z hľadiska cykloturistiky tam je časť dokonca medzinárodná cyklotrasa, ale podľa môjho názoru je tam nulová starostlivosť o napojenie zo Záhorskej Vsi. Tam boli hraničiarske cesty, pomerne dobre vybudované, ktoré sa ale rozpadajú, lebo tie obce, napr. aj Záhorská Ves aj Suchohrad, aj proste Láb, aj okolie nemajú peniaze na to, aby tie cesty aspoň udržiavali. Takže oni sú po každej zime v horšom stave. Takže domnievam sa žeby to stálo za to, tuto nevidím tam ani zapojenie zastúpené zo Smrdákov a nevidím to tam nijak to napojenie, ktoré by mohlo viesť od hranice od kompy, ktorá je zaručene zaujímavá z hľadiska turizmu, až po Malacky. Takže odporúčam, ja nie som členkou tej komisie, ale odporúčam, aby ste sa na toto prípadne zamerali.*

*Ing. Martin Berta, podpredseda BSK*

*Ďakujem pekne. Ďalej sa hlási pán poslanec Švaral, nech sa páči.*

*Mgr. Peter Švaral, poslanec BSK*

*Ja poviem len toľko, že beriem tento materiál ako živý materiál, materiál, s ktorým sa pracuje. Ono sa s tým pracuje už na jeseň a ďalej. To nie je, že uzavretá vec, keď sa to teraz schváli. Ja som si vedomý toho, že sú nejaké lehoty a problémom celého toho Záhoria je, že to ide do dvoch krajov, čiže je treba koordinovať nielen s bratislavskou krajskou organizáciou, ale aj záhoráckou. Je to trošku komplikácia, za ktorú hold nikto z nás nemôže, čiže keď to beriem ako východiskový materiál, ja by som bol za to, že je to materiál na diskusiu. Všetky tie veci, ktoré tam sú boli v jeseni prediskutované už v tej podobe, v ktorej sú a to, čo tam nie je nemyslím si, že ako tam je. Záhorie tam je zastúpené, je tam zaujímavé robiť cyklotrasy, turistiku aj po tých pamiatkach. Len tam nie sú konkrétne tieto projekty zadefinované. Je tam trebárs definovaná podpora regionálnych produktov. Regionálne produkty Záhorie sú teraz prvé certifikované, v sobotu bude odovzdaný certifikát pre prvých nositeľov regionálnej značky, hlevne je to ale pre nositeľov mimo BSK. Musíme korčulovať s tým, v TTSK, čo sa spraví v BSK. O týchto obmedzeniach vieme do budúcnosti, ako sa ich vyvarujeme.*

*Ing. Martin Berta, podpredseda BSK*

*Ďakujem pekne, pán poslanec Baxa.*

*Ing. Pavol Baxa, poslanec BSK*

*Ďakujem kolegyne, kolegovia. Ja som za to, aby sme tento materiál podporili. Pokiaľ ide o to, že diskusia, že či je, dobre, je výmena garnitúr, ale tej v pracovnej skupine, ktorá pripravovala tieto východiská boli zastúpené reprezentácie. Pozor, reprezentácie, to znamená obec existuje aj keď sa starosta vymení. Obec má svoje stanoviská aj keď sa starosta vymení. Jedine , že by sme chceli deklarovať, že tam došlo k principiálnej zmene postoja danej obce po výmene mocenskej garnitúry. Čo predpokladám, že sa až tak moc vo vzťahu k cestovnému ruchu neudeje. To je prvá vec. Druhá vec. Pokiaľ ide o cyklotrasy, tie sú tu spomenuté. Či už informácie o projektoch, ktoré bežia, alebo sa nedávno ukončili. Alebo sú spomenuté napríklad na strane, kapitola 3 infraštruktúra hovorí tiež o rozvoji. Ale toto sú východiská. Východiská slúžia na to, aby sme pri schvaľovaní koncepcie nevytvárali otázky a pochybnosti typu : ale my sme to mysleli celé úplne inak. Keď sa schvália východiská, tak potom riešenie má sledovať tieto východiská a má ich rozvíjať. Nie niečo iné. Čiže , keď dosiahneme dohodu na východiskách, máme polovičnú dohodu na stratégii. Minimálne. Preto Vás poprosím, schváľme tento materiál. Tie diskusie samozrejme musia bežať, bez toho sa nedá urobiť žiaden programový dokument. A potom na konci, keď bude finále, budeme vedieť a myslím si, že dokážeme byť schopný schváliť aj tú stratégiu, samozrejme aj po zohľadnení všetkých relevantných pripomienok. Ďakujem.*

*Ing. Martin Berta, podpredseda BSK*

*Ďakujem pekne. Nech sa páči, pán poslanec Snopko.*

*Mgr. Ladislav Snopko, poslanec BSK*

*Vážený pán podpredseda, kolegyne, kolegovia. Ja sa chcem prihovoriť za tento materiál. Osobne zaň budem hlasovať. Všetky tie pripomienky, ktoré tu odzneli, sú pripomienky, ktoré tento materiál môže zohľadniť, pretože ide o východiská. To sme počuli pred chvíľou. A to, či sa niekde mení partnerské prostredie, alebo nie, to predsa vieme, že sa bude meniť vždy. Pretože volebné obdobia nie sú totožné, takže v tomto prostredí potrebujeme mať základnú rukoväť, ktorej sa držíme a budeme smerovať k stratégii. Východiská schváľme a ideme ďalej. Ja som za, ďakujem.*

*Ing. Martin Berta, podpredseda BSK*

*Ďakujem pekne. Pani poslankyňa Zemanová. Nech sa páči*

*RNDr. Anna Zemanová, poslankyňa BSK*

*Ďakujem pekne za slovo. V komisii som spomínala, že strategický materiál pre cestovný ruch je aj materiál, ktorý je povinne hodnotený, cez, posudzovaný prostredníctvom zákona o posudzovaní vplyvov na životné prostredie ako strategický materiál. Nevidím tu stanovisko ministerstva životného prostredia, respektíve okresného úradu, že či sa vyjadrili k tomuto materiálu. Či bude potrebné spracovať ho cez zákon posudzovania vplyvov na životné prostredie, alebo nie. By som poprosila, keby i do budúcna, na najbližšie nejaké prerokovanie, keď budeme mať tento materiál na stole, aby bolo známe stanovisko Ministerstva životného prostredia, respektíve okresného úradu XEA:*

*Ing. Martin Berta, podpredseda BSK*

*Ďakujem pekne. Vzhľadom na to, že sa do diskusie už nikto nehlási a bolo tu viacej otázok. Tak nech sa páči pani navrhovateľka, aby ste odpovedali na vznesené otázky. Nech sa páči.*

*Ing. Tatiana Mikušová, poslankyňa BSK*

*Ďakujem pekne. V prvom rade Vám ďakujem za Vaše pripomienky, ktoré mi dávate. Pretože sú pre mňa podnetom a sú inšpiratívne. Pokúsim sa na ne reagovať. Richard, na Tvoju pripomienku, čo sa týka Bratislavy a starostov, ja si dovolím z materiálu prečítať, aj keď neni to veľmi dlhé. Naozaj bola založená už v lete pracovná skupina, do ktorej sme sa naozaj snažili zapojiť úplne všetkých, ktorí v rámci regiónu, teda ktorí v rámci bratislavského kraja majú čo dočinenia s cestovným ruchom. A dovolím si ich odcitovať. Za Úrad bratislavského kraja je to Odbor cestovného ruchu, teda mnou aj Komisia európskych záležitostí, Odbor stratégie, územného rozvoja a riadenia projektov, Krajská organizácia cestovného ruchu, Oblastná organizácia cestovného ruchu Bratislava, Oblastná organizácia cestovného ruchu Senec, Združenie miest a obcí Malokarpatského regiónu, Miestna akčná skupina Podhoran, Miestna akčná skupina Malokartpatsko, Miestna akčná skupina Malodunajsko, ktoré sú obidve v zakladaní, Miestna akčná skupina Dolné Záhorie, Malokarpatské osvetové stredisko a súkromní producenti pre jednotlivé témy, tradície, cyklo a pešia turistika, gastro a víno, kultúrne a historické dedičstvo. Táto komisia pracuje pol roka. To znamená stretla sa viackrát, sú zápisy z tých stretnutí, z ktorých vyšli pripomienky a táto štruktúra materiálu je spoločnou prácou tejto skupiny, všetci do nej boli zapojení. Hlásia sa mi do nej aj novozvolení starostovia, napr. chodila pani primátorka Modry, novozvolený primátor, ktorý čaká na to, kedy sa znovu stretneme, pán starosta Švaral, všetci primátori a starostovia. Oslovila som nedávno rovnako aj pána Solgu. Ja budem veľmi rada, keď verejní zástupcovia samospráv buď priamo alebo cez svojich ľudí sa budú podieľať priamo, spoločne na rozvoji turizmu. To ty si tu povedal najsprávnejšiu pripomienku. Vtip v tom, že tá stratégia naozaj nemá byť externe vysúťažená renomovanou firmou, lebo bude vždy len teoretickým materiálom, ktorý sa nikdy nebude priamo napĺňať. Ten vtip je v tom, že práve tá stratégia regionálna samospráva si má nadefinovať ako sa má tento región ako turistická destinácia rozvíjať. Takže moje pozvanie ďalej platí. Pretože, ak ma vzniknúť strategický dokument a  má byť naozaj aj dobrý, akčný a výkonný, majú mať svoje slovo práve aj zástupcovia z regiónu. Takže tu niet čo čakať. Mesto Bratislava prostredníctvom svojej organizácie, aj riaditeľom, aj predsedom predstavenstva sa zúčastnilo na každom stretnutí a veľa z toho, čo je v dokumente, je práve našou spoločnou prácou. My nemôžeme mesto Bratislava obchádzať, akože nech si robí vlastnú stratégiu. Ich stratégia, naša stratégia musia ísť spolu ruka v ruke. Ale ich stratégia nie je našou stratégiou. Už som to viacerým dneska vysvetľovala. Mesto Bratislava, nech nehovorím veľmi dlho, má dve hlavné témy, v ktorých sa ide profilovať. Je to o konferenčný turizmus a je to oblasť vážnej hudby - Bratislava Goes Classical. Je to to, čo charakterizuje náš región? Určite nie. Ale keď si povieme, že nejaký turista, to znamená konferenčný turista, ktorý je aj poväčšinou aj solventný, príde do tej Bratislavy je našou spoločnou ambíciou a vôľou, aby sme ho vedeli vyviezť do regiónu, aby spal v regióne, a aby míňal v regióne peniaze. To znamená, tam musí byť symbióza a spolupráca. Takže prosím. Tu, ak môžem, poprosiť Ťa, aby si to vnímal tak, že mi naozaj pol roka už v tomto tandeme ideme. Pol roka v tomto tandeme aj náš cestovný ruch, musím povedať aj pod vedením Iva Nesrovnala už dávno ide spoločne s mestom Bratislava. Takže to je k tomu. K pani Černej, cykloturistika. Tak ako som prečítala, je to jedna zo silných tém, ktorú chceme rozvíjať. Ale naozaj, pani Marta, my teraz dávame na stôl iba tie základné rámce. A to naplnenie jednotlivých kapitol bude práve v tej stratégii. K pánu Švaralovi, Regionálna značka - Regionálne produkty. Ja tlieskam vašej miestnej akčnej skupine a vy to viete. Za to, že ste sa dostali tak ďaleko ste vzorom pre celý náš kraj a vidíte, je tam plánovaný jeden projekt cezhraničnej spolupráce, ktorý má ísť v symbióze s tým, čo vy už ste vykonali. Takže my chceme, a práve preto sme veľmi radi, že sa podarilo nášmu Odboru stratégie a riadenia projektov vybojovať, aby aj bratislavský kraj mohol zakladať miestne akčné skupiny. Pre vidiecky turizmus to berieme ako veľkú výzvu, a chceme aby práve MAS-ky pomáhali pri rozvoji vidieckeho turizmu. Veď je to hlavne ich vízia. K tomu, či berieme materiál na vedomie, alebo či ho schvaľujeme, páni kolegovia, ja vám to poviem na rovinu. Ak chceme aby ten kraj bral cestovný ruch za svoju prioritu a cestovný ruch bol súčasťou regionálneho rozvoja, tak s odpustením, ak východiská nezoberieme, že ich schválime, povedzte mi, ako donútime kohokoľvek, aby na spolupráci na infraštruktúre. Napríklad jeden z dôležitých aspektov cestovného ruchu a to určite budete všetci so mnou budete súhlasiť, sú kvalitné služby v cestovnom ruchu. V akomkoľvek segmente, ktorý robí služby v cestovnom ruchu: cestovné kancelárie, reštaurácie, hotely. Ak nebudeme mať kvalitných absolventov, ktorí budú fundovaní a dobre stavaní, a nebudú chcieť pracovať v tomto regióne, nikdy sa nám to nepodarí. A preto potrebujeme založiť centrum odborného výcviku a služieb v cestovnom ruchu. Myslím, že to je všetko, možno k pani Zemanovej. Toto je východiskový materiál a na základe zákona o posudzovaní vplyvu na kvalitu životného prostredia nám vyplýva, že spracovanie strategického dokumentu je spracovateľovi zadané zo zákona a dokument bude schvaľovaný následne ako legislatívny predpis. Toto sú dve podmienky, kedy sa musí zo zákona o posudzovaní vplyvov na životné prostredie vypracovávať SEA, v tomto prípade tomu tak nie je.*

*Ing. Martin Berta, podpredseda BSK*

*Ďakujem pekne. Dobre, myslím, že bolo odpovedané na všetky otázky a myslím si , že vyčerpávajúco. A ešte je tu faktický poznámka, pán poslanec Káčer. Nech sa páči, pán Káčer s faktickou poznámkou.*

*Ing. Juraj Káčer, poslanec BSK*

*Ja súhlasím s tým, čo povedala pani predkladateľka, ja viem, že ona sa tomu naozaj veľmi aktívne venuje. Len dávam za pravdu aj pánovi Červienkovi, pánovi poslancovi, že či si týmto schválením ako keby nezatvárame dvere. Je tu veľa nových primátorov, starostov. Či to nestačí zobrať na vedomie. Neviem, ale ja to beriem tak, že keď niečo schválime, tak máme jasne ohraničené, kde sa môžeme hýbať. Keď niečo zoberieme na vedomie, vieme to doplniť, napríklad o nejakú prioritu, ako povedal pán nový primátor Nesrovnal, že jednoducho tých priorít má, jeho jednou z hlavných priorít je cestovný ruch. Tak či naozaj nepočkať ten mesiac, schváliť to možno o mesiac. Možno to bude  presne v takom istom znení a myslím si, nikoho to tým, že to vezmeme na vedomie a že to  neschválime, to nijak nás nelimituje. Akurát si necháme otvorené dvere, aby sme sa možnože mohli o mesiac mohli rozhodnúť naozaj kvalifikovanejšie. To je len môj pohľad. Ďakujem.*

*Ing. Martin Berta, podpredseda BSK*

*Ďakujem pekne. Ešte s faktickou poznámkou pani poslankyňa Zemanová.*

*RNDr. Anna Zemanová, poslankyňa BSK*

*Moja faktická ešte smeruje k tomu, o čom hovorila pani poslankyňa Mikušová k posudzovaniu vplyvov na životné prostredie. Ja by som bola rada, keby sme to mali písomne z ministerstva alebo z okresného úradu, pretože na základe tejto stratégie plánujeme čerpať aj nejaké prostriedky z eurofondov. Môj názor je, že to spadá pod proces SEA, a bude dobre keď to príde na stôl, nie v tejto chvíli ešte, ale keď príde na stôl ozaj schvaľovanie tohto dokumentu, aby toto bolo vyjasnené a mali sme to aj písomne doložené. Tak, ako pri stratégii energetickej si vyžiadali stanovisko kolegovia z úradu k tejto stratégii energetickej, tak by som vás poprosila, či už ty, Táňa, alebo z úradu si toto stanovisko vyžiadali a bolo to jasné.*

*Ing. Martin Berta , podpredseda BSK*

*Ďakujem pekne, s faktickou sa hlási pán poslanec Pomichal. Nech sa páči.*

*Ing. István Pomichal, poslanec BSK*

*Ja si myslím že, keď ten materiál neschválime, ale zoberieme len na vedomie, tak by s ním ďalej pracovať bolo problematické. Ten materiál doporučujem schváliť a keď budú ďalšie nové návrhy, nech to vypracujú, a môžeme spraviť dodatok a doplniť tento materiál. Ďakujem.*

*Ing. Martin Berta, podpredseda BSK*

*Dobre, pán poslanec Pokorný, nech sa páči.*

*Mgr. Lukáš Pokorný, poslanec BSK*

*Vážený pán predsedajúci, kolegyne, kolegovia, dva dôvody, prečo si myslím, že ten materiál je treba schváliť tak, ako je predložený. Prvý dôvod je tá diskusia, ktorá tu prebehla v túto chvíľu, pretože pokiaľ by to bol informatívny materiál, tak tých pripomienok by bolo podstatne menej. Takže to je hneď prvé osvedčenie, prečo by som išiel v pôvodnom znení a pre čoho ho v pôvodnom znení ja podporím . A ten druhý. Viete, informácie, ktoré berieme na vedomie, sú len informáciami, s ktorými v podstate už ďalej nie je potrebné nič robiť. Alebo je ich potrebné len uložiť si ich do hlavy, do šedej kôry mozgovej. Tento materiál, ktorý pripravila pani poslankyňa Mikušová je materiálom, ktorý nás všetkých pozýva k ďalšej práci a priamo vyžaduje našu aktívnu účasť. Veľmi pekne vás prosím o jeho podporu. Ďakujem.*

*Ing. Martin Berta, podpredseda BSK*

*Ďakujem pekne, vzhľadom na to, že sa už nikto... á, pardon, ešte je tam. Už nikto? Dobre. Ďakujem pekne, takže končím diskusiu, návrhová komisia. Takže pán poslanec Macejka? Ale už ste sa prihlásili po uzavretí diskusie. No dobre. Takže nech sa páči.*

*Mgr. Martin Macejka, poslanec BSK*

*Ďakujem. Ja by som chcel tiež požiadať o podporu tohto materiálu. V zásade, možnože je to hranie sa so slovíčkami. Pokiaľ by to bolo v časti A schvaľuje alebo berie na vedomie, podstatná je tá druhá časť, v ktorej sú termíny, kedy by mal byť tento materiál predložený na schvaľovanie tu v zastupiteľstve. Z dôvodov alebo  argumentov, ktoré tu už odzneli, by som chcel požiadať, alebo poprosiť o schválenie alebo podporenie tohto materiálu. Ďakujem.*

*Ing. Martin Berta, popredseda BSK*

*Ďakujem pekne! Takže končím diskusiu, návrhová komisia predloží postupne návrhy.*

*Ing. Roman Maroš, poslanec BSK*

*Tak ešte raz. Návrhová komisia obdržala jeden návrh na zmenu uznesenia k bodu Východiská pre spracovanie stratégie rozvoja cestovného ruchu v bratislavskom kraji pre roky 2015 – 2020. Návrh sa týka zmeny v bode A zo schvaľuje na berie na vedomie.*

*Ing. Martin Berta, podpredseda BSK*

*Dobre, takže dávam hlasovať, poprosím o hlasovacie zariadenie. Ďakujem. O tomto prvom návrhu, tak ako ho prečítala návrhová komisia. Vážené panie poslankyne, páni poslanci hlasujeme o predloženom návrhu teraz.*

*Za návrh hlasovalo 11 poslancov, proti bolo 14 a zdržali sa ôsmi. Jeden nehlasoval. Konštatujem, že návrh nebol schválený. Ďalšie uznesenie, nech sa páči, ďalší návrh uznesenia.*

*Ing. Roman Maroš, poslanec BSK*

*Návrhová komisia predkladá na hlasovanie návrh uznesenia tak , ako bol pôvodne písomne predložený s materiálom. Uznesenie sa skladá z dvoch častí. Po A schvaľuje a po B ukladá riaditeľovi Úradu Bratislavského samosprávneho kraja dve úlohy a to B1, B2, s termínom plnenia B1 k 30. aprílu 2015 a B2 k 30. júnu 2015.*

*Ing. Martin Berta, podpredseda BSK*

*Ďakujem pekne. Poprosím hlasovacie zariadenie. Vážené panie poslankyne, páni poslanci, dávam hlasovať o predloženom návrhu. Hlasujte teraz.*

*Za predložený materiál hlasovalo 32 poslancov, nikto nehlasoval proti, jeden sa zdržal, jeden nehlasoval. Konštatujem, že materiál bol schválený.*

*Posúvame sa, áno, takže posúvame sa k ďalšiemu bodu. Je to bod 14, informácia o spoločnosti 1. župná, akciová spoločnosť. Poprosím predkladateľa, aby uviedol materiál. Pán vicežupan Zaťovič, nech sa páči.*

*RNDr.Martin Zaťovič, popredseda BSK*

*Tak predkladáme zastupiteľstvu informáciu o stave spoločnosti 1.župná v ktorej máme stopercentnú majetkovú účasť. Má dve časti. V prvej popisuje činnosť spoločnosti od jej vzniku po súčasnosť. V druhej časti sú uvedené základné ekonomické ukazovatele spoločnosti a jej aktuálna finančná situácia. Máte asichuť diskutovať, ak máte aj nejaké otázky. Keďže pán Roštár tu nie je, pán Húska Vám na tie otázky zodpovie. Ďakujem.*

*Ing. Martin Berta, popredseda BSK*

*Nech sa páči, otváram diskusiu, pán Karman.*

*Ing Ján Karman, poslanec BSK*

*Ďakujem pekne za slovo. A chcel by som sa poďakovať za vypracovanie materiálu, obsiahleho. Jediná vec, ktorá mi tu ale chýba je perspektíva tejto spoločnosti, jej blízka budúcnosť. A či už je zahájený proces jej zrušenia. A ak áno, tak aké kroky vlastne budú nasledovať. Ďakujem.*

*Ing. Martin Berta, popredseda BSK*

*Ďakujem pekne, pán poslanec Šramko.*

*Ing. Peter Šramko, poslanec BSK*

*Ďakujem pekne. Takisto chcem povedať, že som rád, že sme toto dostali na papieri. Ale je potrebné urobiť nejaké ďalšie kroky. A možno pán kontrolór by nám mohol vysvetliť, ako dopadli tie podozrenia na páchanie trestnej činnosti a podania, ktoré sme tak nejak očakávali, že tie škody, ktoré boli spôsobené sa budú aj vymáhať, aby vlastne tie dopady na VÚC- ku neboli finančne tak, v podstate len na našu ťarchu. To je to čo nás asi najviacej mrzí, že tu boli niektoré kroky urobené a župa musela vynaložiť finančné prostriedky, z ktorých veľký prospech nebol. To bolo vlastne dosiahnutie pôvodných majetkových práv a stálo nás to zbytočne peniaze a sme presvedčení, že niektorí ľudia tam urobili kroky, ktoré nás stáli peniaze. Takže čakal by som, alebo očakávam, že pán kontrolór nám niečo ešte povie, ďakujem.*

*Ing.Martin Berta, popredseda BSK*

*Dobre. Ďakujem pekne. Pán kontrolór reakcia. Budete reagovať ?*

*Ing. Štefan Marušák, hlavný kontrolór BSK*

*Ďakujem pekne za slovo. Áno, my sme v tejto akciovej spoločnosti vykonali kontrolu, zhruba pred dvoma rokmi bola skončená. O výsledku tejto kontroly bolo zastupiteľstvo informované. Skutočne, teraz nemám pred sebou výsledok tejto kontroly. Ale môžem Vám poslať plné znenie správy, ak budete mať záujem. V digitálnej podobe alebo v papierovej. Pokiaľ spomínate škodu. V súvislosti so škodou sa tam spomínala len jedna cifra. Ale tá škodou nie je. Ide o tých 150 tisíc eur, ktoré musel úrad zaplatiť za to, aby sa dostal k zmenkám, k dvom zmenkám po 5 miliónov eur. A táto suma bola vyplatená len na základe dohody o urovnaní medzi BSK a medzi tou lízingovou spoločnosťou, ktorá vlastne tieto zmenky uchovávala. V rozpore ale s pôvodnou zmluvou, pretože tie zmenky mali byť v nezávislej banke pôvodne. A presun týchto peňazí, tých 150 tisíc eur schválilo zastupiteľstvo a celý tento zámer urovnania. Čiže neviem, čo niečo viac by ste k tomu potrebovali vedieť. Toľko z mojej strany. Ďakujem.*

*Ing.Martin Berta, popredseda BSK*

*S faktickou poznámkou pán Šramko.*

*Ing.Peter Šramko, poslanec BSK*

*Ďakujem pán kontrolór. Ja som veľmi rád, že ste to povedali na mikrofón. Lebo sú tu niektorí poslanci, ktorí túto v podstate kauzu zažili a viem, že sme to schvaľovali. Ale  my sme to schvaľovali jednoducho s plným vedomím a plnou zodpovednosťou jednoducho s plným vedomím, že ak to neschválime, tak sa nedostaneme k pôvodným vlastníckym právam. A preto sme samozrejme toto považovali za nevyhnutné. Na druhej strane . Vy síce možno poviete, no nie je to priama škoda, ale ja to vidím, ak sa mám dostať k svojmu majetku, ktorý mi prináleží a musím vynaložiť za to nejaké finančné čiastky, tak to považujem minimálne za škodu, ktorú, tie peniaze sme mohli použiť úplne ináč, keby tie zmenky boli v tej banke a my by sme sa dostali ku tým zmenkám riadnym procesom, bez nutnosti vynaložiť finančné prostriedky.*

*Ing. Martin Berta, popredseda BSK*

*Ďakujem pekne.Nech sa páči, pani poslankyňa Zemanová.*

*RNDr. Anna Zemanová, poslankyňa BSK*

*Ďakujem pekne za slovo. Ja nadviažem na svojho predrečníka, pána poslanca Šramka. Tiež by som sa chcela opýtať na doriešenie mojej interpelácie, práve vo veci vynaloženia tých 150 tisíc eur, ktoré boli použité na urovnanie zmluvných vzťahov a ktoré vznikli z nehospodárneho konania vtedajších štatutárov pani Flašíkovej Beňovej a pána Fedorkoviča a to najmä z pohľadu toho uloženia zmeniek do rúk veriteľa a z nutnosti tieto prostriedky vynaložiť, aby sme sa, presne tak povedal, dostali k svojim právam. Moja interpelácia už bude mať takmer dva roky, čiže už pôjde do škôlky. Verím tomu, že keď nie dozorná rada, tak valné zhromaždenie, ktoré je zastúpené pánom predsedom v tejto veci začne konečne konať. By som poprosila, keby naozaj v ďalšom postupe uviedli nielen ekonomickú stránku, ktorá nie je veselá, respektíve je pomenovaná úplne správne v tomto materiáli, ale materiál sa nevenuje práve tým okolnostiam, ktoré spôsobili aj takéto možno nehospodárne konanie. A tých výdavkov, ktoré tam boli vynaložené s 1.župnou a s Danube arénou, ako ešte vtedajšou dcérskou spoločnosťou bolo ďaleko viacej a nemuselo byť. I keď samotná organizácia bola legitímnym spôsobom založená zo strany samosprávneho kraja. Moja otázka je na predkladateľa materiálu, ale aj na predsedu pána Freša, ktorý tu žiaľ nie je, ale verím, že budete mu tlmočiť, respektíve dozvie sa moju otázku,že aký bude teda ďalší postup. Na komisii sme rozprávali o tom, že čo s 1.župnou. Materiál o tom zatiaľ nehovorí, len identifikujeteda ekonomickú situáciu. Ale myslím si, že je potrebné tiež zaujať zásadné stanovisko. Z môjho pohľadu by bolo optimálne 1. župnú zrušiť, dať do likvidácie, pozemky , vložiť naspäť do majetku Bratislavského samosprávneho kraja a následne sa rozhodnúť, že čo ďalej.*

*Ing. Martin Berta, popredseda BSK*

*Dobre, ďakujem veľmi pekne. Pani poslankyňa, ja to vidím tak, že teraz by sa to dalo riešiť jedine tým spôsobom, že by ste naformulovali opätovne interpeláciu tým spôsobom, aby Vám pán predseda na to mohol odpovedať. A vzápätí teda predpokladám, že to je možné otvoriť aj v rámci komisií. Zrejme tento materiál je myslený ako informácia, ako úvodná informácia pre to, aby poslanci sa ďalej tým zaoberali. Takže nech sa páči, pán poslanec Baxa.*

*Ing.Pavol Baxa, poslanec BSK*

*Ďakujem. Vážený pán podpredseda, kolegyne, kolegovia. Na strane 7 materiálu sa môžeme dočítať o tom, že sa ukončilo ponukové konanie na predpokladám nájom pozemkov. A keďže pôjde aj o dosť významné strategické rozhodnutie, tak to má byť predložené aj na rokovanie tohto zastupiteľstva po prerokovaní v orgánoch tejto spoločnosti. Z výpisu obchodného registra som sa v podstate dozvedel, že predstavenstvo bolo v podstate vymenené. Dozorná rada je tam ešte pôvodná. Neviem do akej miery je táto dozorná rada ešte funkčná. Kedy sa napríklad naposledy stretla a aké rozhodnutia dozorná rada v tomto roku prijala. To mi tam tá informácia o činnosti predstavenstva a dozornej rady v tom materiáli troška chýba. Možno, že som ju prehliadol pri nejakom rýchlom čítaní. V každom prípade si však myslím, že akékoľvek zásadné rozhodnutie ohľadne 1. župnej sa dá robiť len v nejakej novej konštelácii predstavenstva a dozornej rady. Predstavenstvo máme obnovené, dozorná rada je tam naozaj ešte dosť stará. A mám vážne obavy, že takáto dozorná rada nám nebude vedieť poskytnúť nejaké relevantné riešenie ohľadne ďalšej budúcnosti, či už tých pozemkov, o ktorých sa tu tak dosť veľa diskutuje. Alebo aj samotnej akciovej spoločnosti. Ďakujem.*

*Ing.Martin Berta, podpredseda BSK*

*Ďakujem pekne. Ešte tu bola otázka na pána predkladateľa, takže pokiaľ chce reagovať, nech sa páči.*

*RNDr. Martin Zaťovič, podpredseda BSK*

*Pánovi Húskovi, on na to reaguje.*

*Mgr. Peter Húska, riaditeľ Odboru komunikácie a propagácie Úradu BSK*

*Ďakujem veľmi pekne. Asi kľúčové je, čo povedal pán poslanec Baxa, že na strane 7 je informácia, že na jednom z najbližších zastupiteľstiev bude predložený materiál, ktorý sa bude týkať ďalšieho postupu. Druhá dôležitá vec, áno, prebehla súťaž. V materiáli Vás budeme informovať tiež o jej záveroch. Tretia vec, naozaj dozorná rada je z tohto pohľadu momentálne problémová, preto sa urobili zásahy v predstavenstve, aby sme mohli aspoň administratívne funkčne konať. To znamená najmä vo vzťahu k daňovým povinnostiam. A štvrtá asi dôležitá vec čo tu odznela. Áno, jedným z návrhov bude aj zrušenie 1.župnej, jedným z tých cieľov. A potom sa povie na tomto zastupiteľstve,a zastupiteľstvo bude rozhodovať čo a ako s tými pozemkami v Petržalke ďalej. Ďakujem.*

*Ing. Martin Berta, podpredseda BSK*

*Ďakujem pekne. S faktickou poznámkou pani poslankyňa Zemanová.*

*RNDr. Anna Zemanová, poslankyňa BSK*

*Mám otázku teda ešte na predkladateľa, ohľadom tej súťaže, ktorá prebehla. Ja pevne verím, že 1. župná nevstúpi do nejakých dlhodobých zmluvných vzťahov predtým, než zastupiteľstvo rozhodne o tom ako ďalej a či vôbec 1. župná bude fungovať. A ešte by som sa na predkladateľa chcela opýtať to, čo povedal Peťo Húska, že bude v jednom z najbližších zastupiteľstiev, že kedy asi, nedá sa to nejako autoremedúrou doplniť toto uznesenie, to berie informáciu, že teda nejaký termín. Aby sme vedeli, kedy zhruba bude na stole tento návrh ?*

*Mgr. Peter Húska, riaditeľ Odboru komunikácie a propagácie Úradu BSK*

*Môžem ? Začnem od konca. Najbližšie môžeme dať, najskorší termín môžeme dať najbližšie zastupiteľstvo, to je to februárové. A tá vaša prvá otázka. Áno, do žiadnych vzťahov 1. župná nevstupovala, len podáme informáciu o súťaži,navrhneme ako ju treba vyhodnotiť a zastupiteľstvo rozhodne.*

*Ing.Martin Berta, podpredseda BSK*

*Dobre. Ďakujem pekne. Hlási sa ešte niekto do diskusie? Keďže nevidím nikoho, končím diskusiu. Nech sa páči návrhová komisia.*

*Ing.Eduard Demel, poslanec BSK,*

*Ďakujem za slovo. Návrhová komisia nedostala žiadne iné návrhy. Návrhová komisia berie na vedomie informáciu tak, ako je písomne predložená v uvedenom materiáli*

*Ing. Martin Berta, popredseda BSK*

*Ďakujem pekne. Poprosím o hlasovacie zariadenie. Ďakujem pekne. Vážené kolegyne, kolegovia, dávam hlasovať o predloženom návrhu uznesenia. Hlasujte teraz.*

*Za predložený materiál hlasovalo 34 poslancov, nikto nehlasoval proti, nikto sa nezdržal. Konštatujem, že materiál bol prijatý.*

*Pokračujeme bodom 15. Je to Informácia o možnostiach znižovania energetickej náročnosti v súvislosti s prípravou dokumentu stratégia energetickej náročnosti budov vo vlastníctve Bratislavského samosprávneho kraja. Predkladateľom materiálu som ja, takže dovoľte mi, aby som ho krátko uviedol. Vážené panie poslankyne, vážení páni poslanci. V októbri tohto roku Zastupiteľstvo Bratislavského samosprávneho kraja schválilo doplnenie akčného plánu o projekt 66 Stratégia znižovania energetickej náročnosti budov vo vlastníctve Bratislavského samosprávneho kraja. Predkladaný materiál informuje zastupiteľstvo o príprave materiálu Stratégie znižovania energetickej náročnosti budov vo vlastníctve nášho kraja a podáva prehľad o doteraz vykonaných krokoch úradu kraja od roku 2010. Ďalej informuje o záväzkoch nášho kraja, ktoré vyplývajú z členstiev v rôznych organizáciách a o vykonaných aktivitách odboru stratégie územného rozvoja a riadenia projektov, ale takisto aj odboru investičných činností. Taktiež informuje o záväzkoch vyplývajúcich aj zo zákona číslo 555/ 2005 o energetickej hospodárnosti budov. V prílohe tohto materiálu máte návrh, obsahovo ako by mal materiál vyzerať, čo by mal obsahovať. Takže, myslím si, že týmto krokom sa posúvame ďalej k plnenie bodu číslo 66 a teda na stole je uznesenie a predkladáme uznesenie stým, že náplňou tohto uznesenia je schválenie spracovania takéhoto dokumentu a je to stratégia znižovania energetickej náročnosti budov vo vlastníctve Bratislavského samosprávneho kraja. Takže, nech sa páči, otváram diskusiu k tomuto materiálu. Pán poslanec Baxa, nech sa páči.*

*Ing. Pavol Baxa, poslanec BSK*

*Vážené kolegyne, kolegovia, chcel by som oceniť tento materiál, ktorý nám dáva naozaj základný prehľad o tom, predovšetkým o tej finančnej stránke, o tých možných zdrojoch financovania zvyšovania energetickej hospodárnosti našich budov. O tých strategických súvislostiach, že za tým je celá plejáda strategických dokumentov o už začínajúcu úroveň Európskej úrovne, ktoré nás pobádajú k tomu, aby sme sa takto správali. Myslím, že o tom si netreba nejak extra hovoriť aby sme presviedčali už presvedčených. To, na čo by som ja chcel upozorniť v tejto súvislosti je to, že už dnes máme ako vlastníci budov množstvo povinností v oblasti energetickej hospodárnosti budov a teda tou prioritou, ktorú sme si schválili má byť aj vyjadrením tejto zodpovednosti vlastníkov. Schválne na to upozorňujem z toho dôvodu, napríklad sme v jednom bode mali prenájom objektu. Podľa zákona o energetickej hospodárnosti by sme mali mať energetický certifikát, podľa všetkého na ten objekt. To je len taká ako drobnosť, ktorú si musíme uvedomovať, že v tejto oblasti nás už všelijaké dokumenty pobádajú k tomu, aby sme sa správali energeticky hospodárne. Dostali sme dnes na stôl znenie zákona, bohužiaľ chybička krásy sa tam vlúdila, je to text pôvodného zákona, kde sme sa chceli dočítať, aké sú povinnosti vlastníkov budov, lenže ten paragraf bol novelizovaný a dneska už je oveľa obšírnejší. Stojí to za prečítanie, aby sme si boli naozaj vedomí toho, že toto naše odhodlanie, byť aktívny v zvyšovaní energetickej hospodárnosti nášho majetku, predovšetkým budov je opodstatnené, je vážne a na druhej strane vie nám priniesť primeraný efekt, ďakujem.*

*Ing. Martin Berta, popredseda BSK*

*Ďakujem pekne. Pani poslankyňa Zemanová, nech sa páči.*

*RNDr. Anna Zemanová, poslankyňa BSK*

*Ďakujem pekne za slovo. Ja len krátko chcem vyjadriť spokojnosť, že sme sa konečne ako samosprávny kraj dostali aj k riešeniu energetickej úspornosti v našom, objektov v našom majetku. Som rada, že je to prvé ovocie z iniciatívneho podnetu materiálu finančnej komisie. Ja verím, že v roku 2015 budeme žať už aj nejaké plody žať. Čo sa týka, že naozaj sa podarí zrealizovať aj projekty, ktoré prinesú aj energetickú úsporu. Takže ďakujem pekne a podporím samozrejme materiál.*

*Ing Martin Berta, popredseda BSK*

*Ďakujem pekne. Keďže už do diskusie nie je nikto prihlásený, nech sa páči návrhová komisia.*

*RNDr. Peter Mach, poslanec BSK*

*Ďakujem. Návrhová komisia predkladá na hlasovanie návrh uznesenia tak ako je písomne predložený s materiálom. Skladá sa z dvoch častí. Zastupiteľstvo po A berie na vedomie informáciu, po B schvaľuje zámer prípravy dokumentu.*

*Ing. Martin Berta, popredseda BSK*

*Ďakujem pekne. Poprosím hlasovacie zariadenie. Ďakujem. Vážené panie poslankyne, páni poslanci hlasujeme o predloženom návrhu. Hlasujeme teraz.*

*Za predložené uznesenia hlasovalo 34 poslancov, nikto nehlasoval proti, nikto sa nezdržal. Konštatujem, že uznesenie bolo prijaté.*

*Pokračujeme bodom číslo 16. Zverejňovanie materiálov na webovej stránke Bratislavského samosprávneho kraja. Poprosím predkladateľa, pána riaditeľa, aby uviedol materiál.*

*MUDr.Valerián Potičný, MPH, riaditeľ úradu BSK*

*Vážené panie poslankyne. Vážení páni poslanci, dovoľte, aby som Vám dal informáciu o zverejňovaní informácií na web stránke Bratislavského samosprávneho kraja. Táto požiadavka vzišla zo zastupiteľstva. A bola prerokovaná vo všetkých komisiách. Všetky pripomienky boli zapracované. A výsledná podoba je nasledovná. V sekcii Zastupiteľstvo sa budú zverejňovať termíny zasadnutí zastupiteľstva, pozvánka a program, materiály na rokovanie, hlasovanie, uznesenia, zápisnica, zvukovo obrazový záznam a účasť poslancov. A v sekcii Komisie sa budú zverejňovať : predseda komisie, členovia komisie, tajomník komisie s telefonickým kontaktom a mailovým kontaktom. Termíny zasadnutia komisií BSK, pozvánka s programom rokovania komisie a účasť poslancov. Materiál prešiel všetkými komisiami a bol doporučený na schválenie. Ďakujem pekne*

*Ing.Martin Berta, podpredseda BSK*

*Ďakujem pekne. Nech sa páči otváram diskusiu. Pán poslanec Dostál, nech sa páči.*

*Mgr. Ondrej Dostál, poslanec BSK*

*Kolegyne, kolegovia, dovoľte, aby som poukázal na niekoľko rozporov, ktoré vidím v tomto materiáli, napriek tomu, že je taký stručný, vidím ich niekoľko. Prvý vidím v konštatovaní, že návrh vychádza zo snahy o maximálnu transparentnosť a otvorenosť činnosti regionálnej samosprávy. A v skutočnosti je tento materiál iba obhajobou toho, prečo sa nemajú zverejňovať program a materiály na rokovanie komisií tak, ako sa zverejňuje program a materiály na rokovanie zastupiteľstva. Ten materiál v dôvodovej správe konštatuje, že zverejňovanie programu a materiálov do komisií nepatrí medzi povinné zverejňovanie informácií podľa článku 1, §5 zákona o slobodnom prístupe k informáciám. No, explicitne nie, ale keď si pozrieme ten zákon, infozákon, tak on v §5 odsek 8 nerieši explicitne, čo sa má zverejňovať na stránke samosprávneho kraja. Rieši to iba odkazom na to, že sa má postupovať primerane, podobne ako v prípade zverejňovania informácií národnou radou Konkrétne odsek 8 §5, ustanovenie primerane použije na zverejňovanie informácií obecnými zastupiteľstvami, mestskými zastupiteľstvami a miestnymi zastupiteľstvami a zastupiteľstvami samosprávy vyššieho územného celku. §5, odsek 2 hovorí o tom,, čo je národná rada povinná zverejniť a v písmene c hovorí o tom, že je povinná zverejniť texty predložených návrhov zákonov do troch dní po ich dodaní do kancelárie Národnej rady Slovenskej republiky. Čo znamená primerane použiť toto ustanovenie. No jedna interpretácia je, že máme povinnosť zverejňovať návrhy všeobecne záväzných nariadení, ktorá nám vyplýva aj zo zákona o samosprávnych krajoch. Podľa mňa korektný výklad tohto ustanovenia je taký, že by sme mali zverejňovať všetky materiály, ktoré idú do zastupiteľstva a teda aj do komisií po tom, čo sú hotové. Pretože národná rada je zákonodarný zbor. Jej hlavnou úlohou je prijímať zákony. Popri tom rieši aj nejaké iné otázky. Ale to je jej hlavnou náplňou činnosti. My síce tiež schvaľujeme všeobecne záväzné nariadenia, ale netvorí to dominantnú časť našej činnosti. Na mnohých zastupiteľstvách vôbec žiadne všeobecne záväzné nariadenia neschvaľujeme ani nemeníme. Takže ak by sme vychádzali zo snahy o maximálnu transparentnosť a otvorenosť činnosti regionálnej samosprávy, tak si myslím, že by sme rešpektovali povinnosť, ktorú nám ustanovuje zákon spôsobom, ktorý je v súlade so snahou o tú maximálnu transparentnosť. Ten spôsob, ktorý v predloženom materiáli vidím, ja nenachádzam tam tú snahu o maximálnu otvorenosť a transparentnosť. Druhý rozpor, na ktorý chcem poukázať je, že v tej poslednej vete tretieho odstavca sa konštatuje, že úrad samosprávneho kraja navrhuje, aby sa od schválenia , zdôrazňujem slovo schválenia, zverejňovali na webovej stránke dokumenty týkajúce sa komisií a zastupiteľstva BSK nasledovne. V tom materiáli ale nič neschvaľujeme, tam akurát berieme na vedomie tú informáciu a ukladáme riaditeľovi zabezpečiť umiestnenie otvárania zverejňovaných materiálov cez rýchly vyhľadávač. Takže pýtam sa od akého schválenia, keď nič schvaľovať nebudeme. Ďalší rozpor vidím v tom, že máme zobrať na vedomie nejakú informáciu, ale materiál obsahuje návrh uznesenia, dôvodovú správu a stanoviská komisií. Čiže tá informácia je obsiahnutá len v dôvodovej správe, nie je tam žiadny materiál, ktorý by sa volal informácia, ktorý by sme mohli zobrať na vedomie. Čiže v prípade, že by som napríklad v snahe o maximálnu transparentnosť a otvorenosť činnosti regionálnej samosprávy chcel doplniť do toho materiálu, že v sekcii Komisie sa budú zverejňovať nielen pozvánka, ale aj program a materiály na rokovanie komisií. Tak to vlastne nemám celkom ako urobiť, lebo to by som musel navrhnúť, aby sme doplnili dôvodovú správu. Čiže nebudem predkladať žiaden pozmeňujúci návrh, lebo som tam nenašiel celkom prijateľnú formu ako to urobiť, ale myslím si, že tento materiál nič nerieši a nikam veci neposúva a je v rozpore s tým, čo deklaruje. Ďakujem.*

*Ing. Pavol Frešo, predseda BSK*

*Ďakujem veľmi pekne, skôr ako dám ešte slovo pánovi riaditeľovi úradu, iba jedna taká drobná poznámka. Samotný materiál si myslím veci posúva dopredu a išli sme vždycky cestou konsenzu. Pre tých z Vás, čo ste boli aj na stretnutí predsedov klubov, predsedov komisií a podžupanov v stredu ,presne to je filozofia, ktorú tuopakovane deklarujeme, posuňme veci tak, na čom sa vieme zhodnúť. A práve tam, ja som tam nepočul žiaden hlas Ondreja, na to ani Váš šéf, že sa to neposúva. Naopak, všetci hovoria, že je to výborný posun. Že naozaj sú radi, že sa to posúva vpred. Teraz teraz neviem, že či to teda celé zastavovať. Skorej si myslím, že keď už máme nejaký posun, tak ten si odsúhlasme. Nech sa páči, pán poslanec Šramko.*

*Ing. Peter Šramko, poslanec BSK*

*Ďakujem za slovo. Pán predseda, tak jak ste povedali som presvedčený, že je to posun dopredu a sú niektoré veci, ktoré zostanú v takej filozofickej nejakej rovine, ale nepovažujem to za nedokonalý materiál, ale vieme o tom diskutovať a som presvedčený, že niektoré veci, ktoré by sa dostali na web, tak jak viem, že sa tu skomplikoval život tým, že niekto diskutoval o materiáli, čo sa ide schvaľovať na zastupiteľstve a pritom to bol materiál, ktorý išiel na komisie. A práve preto, že tá verejnosť môže niekedy to možno neúmyselne, možno tí lepší úmyselne to spletú. A keď sa materiál z komisie dostane do nejakej inej podoby, my zbytočne musíme reagovať na veci, ktoré v podstate už boli zmenené. Ja som presvedčený, že tak jak sme to vylepšili, je to dobré, poďme to schváliť a môžeme ešte zostať v polohe, že tak nie sme úplne dokonalý, ale nabudúce budeme zase o trochu lepší.*

*Ing. Pavol Frešo, predseda BSK*

*Ďakujem veľmi pekne, pán poslanec Dostál.*

*Mgr. Ondrej Dostál, poslanec BSK*

*Dve veci by som chcel reagovať na pána poslanca. Jednak v čom je ten posun, lebo ja tam žiaden dramatický posun oproti súčasnému stavu nevidím. A druhá otázka, no áno, to sa stáva, že keď sa veci zverejnia, tak niekedy to ľudia zle pochopia, alebo si to inak vysvetlia. Aj návrhy zákonov sa zverejňujú v rámci medzirezortného pripomienkového konania ešte predtým, ako ich vláda schváli a dá ich do parlamentu. Aj tam sa ešte mnohé veci menia. To nie je argument preto , aby tie informácie neboli zverejňované. Viete, že už sú v nejakej podobe, keď sa o nich má rokovať a keď sú v podobe, keď sú dostatočne vhodné pre poslancov, aby sa nimi zaoberali v komisiách, myslím, že sú dostatočne vhodné aj na to, aby sa s nimi mohla oboznámiť aj verejnosť.*

*Ing. Pavol Frešo, predseda BSK*

*Ďakujem pekne. Pán riaditeľ chcel zareagovať.*

*MUDr.Valerián Potičný, MPH*

*Ja by som odpovedal na Vaše dve otázky. Pán poslanec, posun spočíva v tom, že v sekcii komisie sa budú zverejňovať veci, ktoré sa doteraz vôbec nezverejňovali. To je jedna vec. A druhá vec. Že aj návrhy, ktoré zazneli z Vašich úst boli prerokovávané na jednotlivých komisiách a tento materiál je výsledkom toho, ako si jednotlivé poslanecké kluby, jednotliví poslanci predstavujú, ako má to schvaľovanie, respektíve tá informovanosť vyzerať. Takže táto diskusia prebehla vo všetkých komisiách. Bez výnimky. A toto je výsledok toho. Posun je v tom, čo som povedal je ten, že materiály, ktoré sa budú prerokovávať, budú tam zverejňované. Avšak nie samotný obsah tých surových materiálov, ktoré sa často menia alebo nejakým spôsobom sa budú meniť.*

*Ing.Pavol Frešo , predseda BSK*

*Zuzka Lovíšková nám podrobne vysvetlí, v čom sú tie zmeny,ktoré doteraz neboli a ktoré teraz budú, aby sme vedeli, v čom posúvame latku transparentnosti vyššie.*

*Mgr.Zuzana Lovíšková, referentka Kancelárie predsedu BSK*

*Áno ďakujem, ja som bola s týmto materiálom vo všetkých komisiách. A pokiaľ viem návrh vyzeral úplne ináč, ale po zapracovaní všetkých pripomienok som pristúpila k akceptovaniu z toho dôvodu, že väčšinový názor bol taký, že niektoré veci treba vynechať. Čiže doteraz sa naozaj zverejňovali materiály iba na zastupiteľstvo, čo sme povinní samozrejme. A  aby sme teda vyšli v ústrety trošku aj tým, ktorí chceli, aby sme boli transparentnejší, tak sme pristúpili aspoň na začiatok k takémuto kroku. Že sa vytvorí na webovej stránke prehľadnejšia sekcia zastupiteľstva, kde vlastne aj občania,ako ste aj pán poslanec Dostál povedali, ktorí by chceli prísť na komisiu mohli vidieť, aký bude program v najbližšej komisii.*

*Ing. Pavol Frešo, predseda BSK*

*Ja podotknem, že komisia je verejná.Nech sa páči, pani Zemanová.*

*RNDr. Anna Zemanová, poslankyňa BSK*

*Ďakujem pekne za slovo.Ja to vnímam ako krôčik vpred, mohol by byť možno väčší, ale je to aspoň krôčik vpred a očakávam, že teda začiatkom roka, alebo nejaké najbližšie zastupiteľstvo alebo aj pán predseda splní svoj prísľub, že bude predložený aj nejaký rokovací poriadok komisií, kde sa to teda ešte doladí do vyššieho stupňa transparentnosti. Samozrejme akceptujem aj to a rozumiem aj to, čo hovorí Ondro Dostál, ale ja za tento materiál v súčasnosti zahlasujem, lebo ozaj vnímam to ako posun vpred, vpred v ďalšej komunikácii a hľadaní zhodných, kompromisných riešení. A ešte pardon, jednu technickú vec by som mala prosbu. Ohľadom technickej stránky zverejňovania materiálov, aby bolo možné materiál si stiahnuť v novom okne. Ako samostatný materiál, aby sme nemuseli zakaždým, keď sa chceme pozrieť my, alebo aj občania na materiál či na zastupiteľstvo, alebo do budúcna aj do komisií, aby sme si nemuseli do svojich počítačov sťahovať celý balík. Ale aby to bolo ako napríklad na hlavnom meste to funguje, ale aj v iných samosprávach, aby sa vlastne len dalo kliknúť na ten samotný zverejňovaný materiál. Aby sa nám otvoril v počítači bez nutnosti sťahovania. A aby tak vlastne lepšie fungoval vyhľadávač, keď budeme nejaký materiál hľadať, aby takýmto spôsobom bude fungovať vyhľadávanie materiálov podľa zadaných nejakých zásadných slov.*

*Ing.Pavol Frešo, predseda BSK*

*Pán poslanec Baxa.*

*Ing.Pavol Baxa, poslanec BSK*

*Ďakujem. Myslím, že rozumiem tomu, čo tu hovorí Ondro Dostál. Ano, jeho očakávania, ktoré sa nenapĺňajú, je to len krok tým smerom. Toto je vždycky vecou dohody, lebo všetko to, čo štát považoval za potrebné nám určiť, aby sme zverejnili, zverejňujeme. Robíme niečo navyše. Napríklad, keď sa povie pozvánka na komisiu, automaticky v tej pozvánke musí byť program. Nie je možná pozvánka bez programu. To by bolo len oznámenie termínu a miesta konania. Druhá vec. Tam sa hovorí o povinnostiach, ktoré sú ku zastupiteľstvu. Sú úradným orgánom toho zastupiteľstva. Tretia vec. My môžeme sa ako komisie situovať do toho, že my dostávame finálny produkt. O ktorom v zásade hovoríme áno, alebo nie. A v prípade ak vieme niečo vylepšiť, tak to vylepšíme. Ja si myslím, že naše komisie sa pasujú do oveľa pracovnejšej pozície, že sa snažíme dopracovávať akoby spoluautori toho predkladaného materiálu. Čím predpokladáme že ten materiál môže doznávať a vykazovať oveľa, oveľa vyššiu kvalitu po prerokovaní v komisii. To nie je tá istá situácia, ako keď prebieha medzirezortné pripomienkové konanie na úrovni štátu. My sme trošku v pracovnejšej pozícii ako tam, ministerstvo vypustí finálny produkt, v podstate už schopný schválenia a ešte čaká , či k tomu sú nejaké pripomienky. My nie sme v tej pozícii. Skúsme sa vidieť oveľa pracovnejšie. A keď tá naša skúsenosť, a to naše presvedčenie dozreje k tomu, že poďme ďalej v tom zverejňovaní nehotových vecí. Podčiarkujem nehotových vecí. Tak potom pokročme, ale zatiaľ myslím si, že by to bolo kontraproduktívne. Ďakujem.*

*Ing. Pavol Frešo, predseda BSK*

*Ďakujem veľmi pekne. Ja len pol slova k tomu, k čomu sa aj pomerne hrdo nielen ja hlásim, ale väčšina z Nás, ak nie rovno všetci. To je presne to, tá pracovná rola tých komisií samotných. To znamená, komisie, to nie je naozaj, len aby posúdili nejaký materiál formálne, ako sa to deje v iných samosprávach, ale my normálne tvoríme. Však Anka Zemanová so svojou komisiou je mimoriadne aktívna. Ale aj iní. Pred chvíľou ste tu mali dokonca iniciatívny materiál Táni Mikušovej. Pamätám si, že sme riešili takto, v takomto pracovnom zbore, nazvime to aj Malacky. To nie je prvýkrát. To znamená, keď je to práca v tej komisii, tak je to nielen áno, nie, vypijeme kávu a ideme domov. To znamená žiaden formálny orgán. To znamená, máme tu prístupné verejnosti nielen to, že si tam debatujem , ale že niečo vytvoríme a to si myslím, že je hlboko správne. To je ťažko niekde kodifikovať, že to tam tvoríme, ale je to holý fakt, o ktorom tu asi nikto nepochybuje ako tu sedíme. Pani poslankyňa Pätoprstá.*

*Ing. Arch. Mgr. Art. Elena Pätoprstá, poslankyňa BSK*

*Ďakujem, ja by som chcela pripomenúť prezentáciu, ktorú tu mala minule pani Zemanová, kde premietala webové stránky Bratislavy, Považskej Bystrice, Banskej Bystrice, Petržalky, kde všetky tieto webové stránky obsahovali zápisnice z komisií, materiály do komisií, termíny, atď. To je všetko samozrejme nad rámec informačného zákona. To znamená, keď si ja teraz vyžiadam cez infozákon materiály do komisií, ale nebudú obsahovať, ale budú tam zakryté napríklad osobné údaje, kľudne to môžem zverejniť na svojej súkromnej webovej stránke, alebo dať to na verejnú webovú stránku. Ja si skôr myslím, že to je taký kompetenčný problém, ktorý by som možno ilustrovala na jednej veselej historke z Petržalky. Kedy si pán poslanec Hrčka vyžiadal od pána Bajana zverejnenie, alebo teda vyžiadal si cez informačný zákon záznam z nášho verejného rokovania zastupiteľstva. Načo zo záhadného dôvodu pán Bajan dal hlasovať poslancom, že či mu to umožníme alebo neumožníme, čo je absurdné, pretože podľa informačného zákona sa nemá čo pýtať poslancov, či niečo zverejní, alebo nezverejní. Je v kompetencii úradu, čo bude alebo nebude zverejňovať. Vôbec sa Vás nemusí pýtať. V tomto problém vlastne nevidím . To , že ste sa spýtali, je to len vecou slušnosti, ale Vy máte kompetenciu na to, aby ste zverejňovali podľa zákona a podľa informačného zákona všetko, čo považujete za podstatné. Či chceme alebo nechceme je irelevantné.*

*Ing.Pavol Frešo, predseda BSK*

*Ďakujem veľmi pekne, pani poslankyňa, len Vás upozorňujem,ja myslím, že to bola naozaj len taká ilustrácia, len takou hyperbolou, ale toto zastupiteľstvo, pokiaľ ja si pamätám , tak na druhom zastupiteľstve nášho prvého volebného obdobia začalo živé prenosy, ktoré sú, a ja nechcem povedať, že jedny z najkvalitnejších, ale nulová sťažnosť na to bola. Takisto píšeme doslovnú zápisnicu, čiže prečítam všetko čo my zverejňujeme v tejto chvíli termíny, pozvánky, materiály hlasovania, uznesenia, zvukovoobrazový záznam, účasť poslancov, čiže viac sa už nedá zo zastupiteľstva. To nie je niečo, čo teraz zavádzame nanovo, to robíme stále, čiže zastupiteľstvo máme roky takto zvládnuté a teraz debatujeme o tom, čo v komisiách ešte viac sprístupníme verejnosti, oproti tomu, čo bolo. To, že na to chceme normálny konsenzus poslankýň , poslancov, je základnou slušnosťou, ktorú tu jednoducho robíme. Nič viac, nič menej. Ak chcete požiadať, to dúfam ste nemysleli úplne vážne, že cez infozákon zverejnenie cez toto zastupiteľstvo. Však to bol žart. To už asi nie. Samozrejme o tom nebudeme hlasovať, lebo to je proste holým faktom. Takže, nedá sa to úplne zmiešať. Môj návrh je jednoduchý, aj vzhľadom na trochu pokročilý čas a tá debata sa točí dookola. Posuňme tú latku transparentnosti, každý sa vyjadrí, kto chce, kto nechce a môžeme pracovať ďalej na tom, ako ďalej budeme sprístupňovať naše rokovania pre verejnosť. Ako myslím teraz komisiu, lebo na zastupiteľstve verte mi, že už nie je čo. István Pomichal.*

*Ing. István Pomichal, poslanec BSK*

*Náš klub SMK takisto podporuje tento návrh, ktorý prezentoval pán župan, a keď to zoberieme z faktického hľadiska .Pekne sa to vysvetlilo. A nič viac k tomu netreba dodať. Krok zverejňovania by vstúpil do listového tajomstva, lebo vlastne verejnosť by sa skôr dozvedela obsah listu ako poslanec. Do toho sa myslím, viac dať nedá a zákonné možnosti prekračujeme, takže buďme liberálni, ale sú tu aj konzervatívnejší ľudia a toto je tá hranica, kde treba ešte viac hlasovať za.*

*Ing. Pavol Frešo, predseda BSK*

*Výborne, nech sa páči pán podžupan Zaťovič.*

*RNDr. Martin Zaťovič, podpredseda BSK*

*Ja súhlasím s pánom predsedom, že na to treba konsenzus. Dokonca Dúbravka má jedného poslanca práve od Vás, tam z tej časti, v ktorej nechcete, aby sa veci zverejňovali na internete, nechcú občanov, aby boli v komisiách. Čiže je to zaujímavé, je to člen, a nechcem hovoriť strany a teraz sa rozhodujeme naopak.To čo tam naozaj je sa dohodnime, to je podľa mňa v poriadku a odsúhlasme. Ďakujem.*

*Ing. Pavol Frešo, predseda BSK*

*Ďakujem pekne, keďže nikto nie je prihlásený do diskusie, poprosím návrhovú komisiu o prednesenie návrhu uznesenia tak, aby sme teda vedeli zvýšiť transparentnosť a si to odhlasovať. Nech sa páči.*

*RNDr. Peter Mach, poslanec BSK*

*Ďakujem veľmi pekne. Napriek bohatej diskusii, návrhová komisia nedostala žiadne návrhy na zmenu alebo úpravu uznesenia a preto Vám ho predkladá na hlasovanie tak, ako je písomne predložené s materiálom. Skladá sa z dvoch častí. Zastupiteľstvo po A: berie na vedomie informáciu a po B: ukladá úlohu riaditeľovi úradu BSK.*

*Ing.Pavol Frešo, predseda BSK*

*Ďakujem veľmi pekne. Vážené pani poslankyne, vážení páni poslanci. Poprosím prezentujte sa a hlasujte o návrhu tak, ako bol prednesený teraz.*

*Za bolo 31 poslankýň, poslancov. Proti bol jeden poslanec, jeden poslanec nehlasoval z 33 prítomných. Návrh bol schválený tak, ako ho predniesla návrhová komisia.*

*Prechádzame k bodu číslo 17. Návrh plánu kontrolnej činnosti. Poprosím hlavného kontrolóra, aby predmetný materiál uviedol. Máte ho samozrejme pred sebou.*

*Ing. Štefan Marušák, hlavný kontrolór BSK*

*Ďakujem pekne. Vážené pani poslankyne, vážení páni poslanci, vážené pani podpredsedníčky, vážení páni podpredsedovia, milí hostia. Pred sebou máte materiál, ktorý prešiel všetkými komisiami, ktoré si ho vybrali na prerokovanie. Je to pravidelný materiál, ktorý predkladám podľa zákona o vyšších územných celkoch a aj podľa nášho VZN o kontrole v Bratislavskom samosprávnom kraji. Bol zostavený na základe našej databázy, v ktorej vedieme vlastne všetky kontrolované subjekty s ich frekvenciou kontroly, ale aj na základe požiadaviek z odborných útvarov nášho úradu BSK. V prvom polroku 2015 plánujeme vykonať 16 kontrolných akcií. Ich rozpis, v ktorých organizáciách budeme je tiež súčasťou tohto materiálu a je súčasťou aj uznesenia. Teda ide o sedem kontrol po školách a školských zariadeniach, po jednej kontrole na úrade BSK. Jednak je to kontrola uznesenia a potom kontrola sťažností a petícií . Dve kontroly v neziskových organizáciách . Kam putovali naše financie z rozpočtu BSK. Tri kontroly plnenia opatrení prijatých na nápravu nedostatkov. Jedna kontrola v sociálnom zariadení, no a  do tohto súčtu akcií patrí aj stanovisko záverečného účtu BSK za rok 2014. Pripomínam, že tento návrh kontrolnej činnosti nie je tabu. To znamená, že kedykoľvek máte možnosť do tohto plánu kontrolnej činnosti vstúpiť. Ďakujem.*

*Ing. Pavol Frešo, predseda BSK*

*Ďakujem pekne, otváram diskusiu k tomuto bodu. Nevidím nikoho prihláseného do diskusie, poprosím návrhovú komisiu nech prednesie návrh uznesenia.*

*Ing. Roman Maroš, poslanec BSK*

*Návrhová komisia nedostala žiadne pripomienky ani pozmeňujúce návrhy. Takže návrhová komisia predkladá na hlasovanie návrh uznesenia, tak, ako je písomne predložený s materiálom. Uznesenie sa bude skladať z dvoch častí, po A : zastupiteľstvo schvaľuje plán kontrolnej činnosti na prvý polrok roku 2015 a po B: splnomocňuje hlavného kontrolóra.*

*Ing. Pavol Frešo, predseda BSK*

*Ďakujem veľmi pekne. Vážené panie poslankyne, vážení páni poslanci. Veľmi pekne Vás poprosím prezentujte sa a hlasujte o návrhu tak, ako ho predniesla návrhová komisia teraz.*

*Za bolo 31 poslankýň, poslancov z prítomných 33, čiže návrh bol schválený tak, ako ho predniesla návrhová komisia.*

*Prechádzame k bodu číslo 18, rôzne, všeobecná rozprava, interpelácia a Agnes Snopko sa hlási, Edo Demel, Anka Zemanová. Agnes, aj takto verejne ti gratulujem k tvojmu okrúhlemu jubileu, ktoré dnes máš. Darčekový kôš ti odovzdáme potom. Ale teraz máš slovo.*

*Mgr. Ladislav Snopko, poslanec BSK*

*Vážený pán predseda, kolegyne, kolegovia, ja interpelujem podpredsedu BSK inžiniera Igora Bendíka k téme stiahnutia materiálu č. 11- Návrh na predaj spoluvlastníckeho podielu nehnuteľného majetku kaštieľ Veľký Biel. Ja som pôvodom pamiatkar, v tomto zastupiteľstve som od jeho vzniku, teda pamätám si, kedy sme odišli z Veľkého Biela a odvtedy ten kaštieľ blokujeme svojim 22% vlastníctvo. To 22% vlastníctvo nám berie vlastne peniaze, ktoré by sme mohli dávať na naše nehnuteľné pamiatky. Takže tento proces, ktorý sa začína diať na báze nikdy nekončiaceho príbehu, by som rád doviedol do nejakého pamiatkarsky zmysluplného konca, teda predaja nášho podielu. Teda text interpelácie: Žiadam o reálne zdôvodnenie stiahnutia uvedeného materiálu z rokovania Zastupiteľstva BSK a zároveň od vyčíslenie všetkých nákladov BSK od roku 2006 vyplývajúcich z vlastníctva 22,48% ceny uvedenej nehnuteľnosti. Ďakujem.*

*Ing. Pavol Frešo, poslanec BSK*

*Ďakujem veľmi pekne, ja len upozorním, ževiem, že sa tam má robiť aktualizovaný znalecký posudok, Agnes. A určiteaj tento prepočet doňho zahrnieme, lebo to býva štandardom. Edo Demel.*

*Ing. Eduard Demel, poslanec BSK*

*Ďakujem za slovo. Ja by som sa chcel opýtať, prečo bol vlastne stiahnutý bod číslo 8,z dnešného zastupiteľstva. A respektíve by som ho rád zaradil, požiadal pána predsedu, aby ho zaradil do ďalšieho zastupiteľstva. Len niekoľko faktov. V Petržalke je veľký nedostatok škôlok a tento objekt ako vidíte, je v dezolátnom stave, chodia tam potkany, myši a neviem čo všetko. Čiže je to neestetické, samospráva to potrebuje riešiť. Keď som kandidoval pred rokom, tak hovorili mi ľudia, že nemajú škôlky, lebo cesty 2. triedy sú minimálne v Petržalke. Je tam nemocnica, nemusíme tam riešiť problémy, ako napríklad s Malackou nemocnicou, takže ľudia majú úplne iné problémy. A majú problémy, keďže tam žije 115 000 ľudí, kde umiestnia deti do škôlky. To by bola jedna možnosť, aby sa tam mohla vystavať jedna škôlka. Je to ideálny areál bývalej školy. Ja by som chcel z tohto dôvodu požiadať o znovuzaradenie tohto materiálu do zastupiteľstva BSK, a aby sme tento problém samosprávy, respektíve ľudí, ktorí tam žijú a absolútne ich nezaujímajú cesty druhej triedy, ale aby mali svoje deti umiestniť a pomohli tento problém riešiť. Ďakujem.*

*Ing. Pavol Frešo, predseda BSK*

*Ďakujem pekne, materiál samozrejme bude zaradený, len pre tvoju informáciu , ak to nezaznelo dostatočne zrozumiteľne. Práve obavy a v Petržalke máme niekoľko prípadov, kedy pôvodný zámer bol zmenený a žiadna škôlka a pozor na to ,nás viedli k tomu, aby sme zdokonalili tento prístup, máme inšpiráciu z Lamača, a myslím si, že keď sa opýtaš pani poslankyne Mikušovej, tak ti tie prípady vymenuje, ja len za jeden poviem, toto zastupiteľstvo opakovane riešilo tzv. Danube Arénu, odporúčam pozrieť, aký bol pôvodný účel, športový, a kam až zdegeneroval celý proces, takže opatrnosť je vždy na mieste. Pán poslanec Šramko možno vysvetlí podrobnosti, ako zabezpečiť, aby skutočne tam škôlka bola, nech sa páči, pán poslanec Šramko.*

*Ing. Peter Šramko, poslanec BSK*

*Ďakujem za slovo .Len veľmi v krátkosti, u nás sme mali takéto vážne pochybnosti, či sa investícia vykoná tak, ako bola na papieri, riešili sme to nájmom počas doby výstavby a potom následne predaj za jedno euro nevidíme problém, čiže pokiaľ bude materiál dopracovaný, ja som za to, aby veľmi rýchle bol a za škôlky sme, takže to, čo povedal predseda, v tomto dopracovať materiál. Dobre?*

*Ing. Pavol Frešo, predseda BSK*

*Pán poslanec Pomichal.*

*Ing.Istvan Pomichal, PhD., poslanec BSK*

*Takže jev tomto prípade na mieste čas,lebo sa môže stať, že dole bude na prízemí škôlka a nad tým sa môže postaviť 50 poschodový mrakodrap a bude splnená aj škôlka. Aj to treba vedieť čo tam bude, za jedno euro.*

*Ing.Pavol Frešo, predseda BSK*

*Pani poslankyňa Zemanová.*

*RNDr.Anna Zemanová, poslankyňa BSK*

*Ďakujem pekne za slovo, ja by som chcela pochváliť našu spoločnosť Regionálne cesty Bratislava, ktoré boli v Hospodárskych novinách zaradené medzi 200 slovenských bonitných podnikov, na základe kritérií hodnotenia 224 000 subjektov, ktoré hodnotili dve finančné spoločnosti a naša spoločnosť bola medzi nimi zaradená. Vnímam to o to pozitívnejšie, že vlastne po roku 2009, kedy v podstate sme vstúpili ako pravicové zastupiteľstvo pod vedením predsedu do tejto spoločnosti, tak sa urobili výrazné zmeny a pokrok vo fungovaní, hospodárení aj činnosti tejto spoločnosti. A preto ma to teší a s radosťou túto informáciu zverejňujem a zdieľam s vami.*

*Ing. Pavol Frešo, predseda BSK*

*Ďakujem veľmi pekne, ja urobím jednu vec ešte, k tej iniciatíve o rozpočte. Tým pádom sa vraciame k tým daniam opakovane, vraciame sa k tomu, ako sa opravujú cesty. Poprosím, aby RCB urobila vlastnú prezentáciu a akým spôsobom hospodári, nech tomu všetci rozumieme. Vždy budeme konfrontovaní s fungovaním iných podnikov samosprávy alebo mestských. Tak proste nech je jasné, ako to funguje tu, u nás na župe a manažérsky prečo to funguje tak, že dostávame v úvodzovkách za to ceny, lebo sa proste snažíme. Pán poslanec Šramko.*

*Ing.Peter Šramko, poslanec BSK*

*Ďakujem za slovo. Veľkú časť argumentov, ktoré som chcel povedať k bodu číslo 11 už povedali moji predrečníci, ale teda poprosil by som pána podpredsedu, keby mohol v tých informáciách možno aj zdôvodniť. Ja som očakával ten bod 11, my sme mohli úplne v kľude otvoriť, povedať si dôvody a stiahnuť to následne. Takže zbytočne možno budete ten materiál dopracovávať o niečo. Ale sami ste si stiahli tú možnosť, aby ste si vypočuli poslancov, lebo predkladateľ môže stiahnuť materiál aj počas rokovania, takže chcel by som vám to dať ako do pozornosti. Len chcem povedať toľko, že my sme si vedomí, tí ktorí sme už o tomto veľa počuli a že ten Veľký Biel je veľkým problémom, že sme tam spoluvlastníci. To je úplne iný typ rozhodovania, ako keby sme boli vlastníci. Čiže pokiaľ nám budúci rok tí spoluvlastníci, tá druhá časť zainvestuje, my musíme zo zákona dať tam svoj podiel, s tých peňazí následne keď im to predáme, keďže je to predkupné právo, nebudeme mať následne nič, podľa mňa sme stratili určitú možnosť a bude sa to dať veľmi rýchle zachrániť, pokiaľ na ďalšie zastupiteľstvo sa doplní materiál o to, čo tu bolo pomenované a prosím vás, vyriešme to čo najskôr. Už sme o veľa peňazí prišli a aby sme neprišli o všetky.*

*Ing. Pavol Frešo, predsedaBSK*

*Ďakujem pekne, s faktickou pán podžupan Bendík.*

*Ing.Igor Bendík, podpredseda BSK*

*Ďakujem pekne za slovo. Pán Šramko, len na doplnenie toho, čo ste hovorili. Určite ste si čítali ten materiál, tak viete, akým spôsobom cena toho objektu ide dole a posledný znalecký posudok, rok 2012, 245 000, bola tam verejná obchodná súťaž, ktorá vygenerovala cenu 125 000, v podstate pol roka po tom, čo som tu prišiel, tú cenu som dokázal vyrokovať na stoštyridsať tisíc, keďže tento materiál bol koncipovaný ako predaj na splátky, tak nevidím v tom nejaký veľký problém, keďže sa to bude schvaľovať vo februári , tak to už bude predaj jednou splátkou to znamená v cene stoštyridsať tisíc a dohoda tam bola taká, že si nebudú uplatňovať, samozrejme, dohoda, ktorá bola teraz na stole, že si nebudú uplatňovať tie percentuálne náklady, ktoré súvisia s naším spoluvlastníckym podielom. Myslím si, že tá komunikácia so spoluvlastníkmi, s tými majoritnými majiteľmi je dobrá. Takže ja tam až taký nejaký veľký problém nevidím. Ďakujem.*

*Ing. Pavol Frešo, predseda BSK*

*Ďakujem , s reakciou na faktické, rozumej faktickú pripomienku, pán Šramko.*

*Ing.Peter Šramko, poslanec BSK*

*Ďakujem pekne pán Bendík, možno teda, aby to odznelo nahlas, ďakujeme, ak ste teda vyrokovali to zvýšenie ceny to treba, aby to tu zaznelo, pokiaľ máte s týmito nejaký aktívny komunikačný kanál, tak treba im odkázať, že toto zastupiteľstvo má záujem. A aby sa nám teda nestalo to, že sa zase opozdíme, aby nás to nestálo peniaze, dobre? Ďakujem.*

*Ing.Pavol Frešo, predseda BSK*

*Ďakujem veľmi pekne, pán poslanec Pomichal.*

*Ing. István Pomichal, PhD., poslanec BSK*

*Vážený pán predseda, vážení kolegovia poslanci, vážení úradníci. ja som myslel, že ako býva zvykom na poslednom zastupiteľstve v rôznom, v strede adventu, vlastne budeme len jeden druhému želať príjemné prežitie sviatkov a šťastný nový rok. Dovoľte mi, aby som vám v mene nášho poslaneckého klubu všetkým vám poslal taký pozdrav k Vianociam aj k Novému roku, aj zamestnancom. Ja si myslím, že tento rok sme už pracovali strašne veľa, máme za sebou strašne veľa volieb, volebných víťazstiev, prehier. Tento rok je už veľmi ťažký. Vstúpme teraz do seba a pozbierajme sili a potom s veľkým elánom nechajme to naše úsilie na nový rok. Oddýchneme si, naberieme energie a budeme pracovať ešte lepšie a ja si myslím, že ten oddych potrebujeme už všetci. Ďakujem.*

*Ing.Pavol Frešo, predseda BSK*

*Ďakujem veľmi pekne, pán poslanec Červienka.*

*Mgr. Richard Červienka, poslanec BSK*

*Ja by som rád upriamil pozornosť na našu kolegyňu Zuzanu Lovíškovú, no predstúp pred svojich poslancov, nech si ťa poobzeráme posledný krát, poď na koberec. Toto je tvoje posledné zasadnutie Zastupiteľstva Bratislavského samosprávneho kraja, že? Dovoľ mi, aby som ti poďakoval v mene celého poslaneckého zboru za spoluprácu. Si nielen profesionálka, ale čo je pre mňa vo väčšej miere dôležitejšie, si veľmi dobrý človek. Čo si veľakrát aj v našich spoločných diskusiách dokázala. Som veľmi rád, že sme sa vedeli porozprávať nielen pracovne, chcem sa ťa opýtať, či je tvoje rozhodnutie definitívne, či ho nezvrátime nejako, čo máme preto urobiť, aby si sa dobrovoľne vrátila? Dobre. Musíme to akceptovať, veci v živote sa dejú, prichádzajú výzvy, život plynie, takže nič iné nám nezostáva, len sa s tým čím skôr vyrovnať. Ja ti prajem v mene celého poslaneckého zboru veľmi veľa úspechov, máš na to jednoznačne, nech sa ti darí nielen v tom profesionálnom živote, ale aj v súkromnom samozrejme, želám ti pekné sviatky a pevne verím, že sa ešte niekedy uvidíme a poď na moju hruď!*

*Ing. Pavol Frešo, predsedaBSK*

*Ďakujem veľmi pekne, dojímavé, len pre tých, ktorí nevieme, zasa Zuzka neodchádza úplne preč z toho všetkého, odchádza až do Stupavy. A samozrejme, keďže ja si pamätám takú dobu, kedy Zuzka vyhrala aj nejaké voľby, čo vy viete, či tu nebude raz županka. Čo vy viete, či sa nám tu nevráti? Takže Zuzi, teším sa z toho, dvere sú otvorené, toto nie je žiadna tragédia, toto je normálny život, kedy normálni, schopní ľudia, rozumej aj Zuzka Lovíšková si hľadajú uplatnenie tam, kde poriadok treba urobiť. Ja keď budem mať len trochu času, tak vás všetkých pozývam, tak sa poďme pozrieť do Stupavy a podporme sa aj týmto spôsobom. Keďže naozaj to tu už István začal, teda do nového roku veľa zdravia, šťastia, pevných nervov, to nám všetkým bude treba a samozrejme požehnané sviatky. A beriem to tak za tie roky, úprimne to poviem, že vždy si to, vždy to, čo po nás ostane, tak nech nám Pán Boh žehná! Ďakujem veľmi pekne, pán poslanec Šramko.*

*Ing. Peter Šramko, poslanec BSK*

*Ďakujem, István, ja sa teda ospravedlňujem, že som to nedal na záver svojho pracovného príhovoru, ale samozrejme ty si bol vždy ten prvý, ktorý začal to kolo. Samozrejme za náš klub všetkým požehnané sviatky a tešíme sa na stretnutie s vami a bohužiaľ, no na stretnutie s Lovíškovou budeme musieť chodiť za ňou, ja sa len vždy chválim, že som ten najmenší starosta z Bratislavy, lebo máme najmenšiu rozlohu a ja si myslím, že ona bude postavou možno najmenšia prednostka, ale bude veľmi veliká. Takže prajem veľa úspechov!*

*Ing. Pavol Frešo, predseda BSK*

*Takže nikoho nevidím prihláseného, naozaj však Zuzi, to musí byť strašný náklad. Tak sa držme. Oficiálne končím naše rokovanie! Ďakujem pekne. Vidíme sa v novom roku. Ďakujem!*

*Zápisnicu vyhotovila:*

|  |
| --- |
| *Mgr. Jana Vaculová, v.r.* |

*Overovatelia zápisnice:*

|  |  |
| --- | --- |
| *Mgr. Juraj Lauko, PhD, v.r.*  *poslanec Zastupiteľstva*  *Bratislavského samosprávneho kraja* | *Mgr. DiS Juraj Kadnár, v.r.*  *poslanec Zastupiteľstva*  *Bratislavského samosprávneho kraja* |

|  |
| --- |
| *Mgr. Martin Macejka, v.r.*  *poslanec Zastupiteľstva*  *Bratislavského samosprávneho kraja* |

*Za Úrad Bratislavského samosprávneho kraja:*

|  |
| --- |
| *MUDr. Valerián Potičný, MPH, v.r.*  *riaditeľ*  *Úradu Bratislavského samosprávneho kraja* |

*Zápisnicu schválil:*

|  |
| --- |
| *Ing. Pavol Frešo, v.r.*  *predseda*  *Bratislavského samosprávneho kraja* |